Bagaimana Kami Buat Umrah DIY, Tiba Di Mekah (Bahagian 3)

Penulisan ini adalah bahagian ketiga pengalaman Adaha Schoeffel dan isterinya melakukan umrah DIY. Anda boleh baca bahagian 1 dan bahagian 2.

Penerbangan dari Madinah ke Mekah tengahari nanti.

Jadi sediakan pakaian ihram untuk lelaki di hotel pagi ini. Nanti pasang niat umrah di Madinah.

Untuk perempuan, isteri pakai jubah dan tudung macam biasa. Tali pinggang “keselamatan” sudah pasti dan buku doa-doa untuk umrah.

Lepas pakai ihram terus tempah Uber ke lapangan terbang. Nak tukar ihram di lapangan terbang pun boleh.

Lapangan terbang Madinah adalah lapangan terbang yang baru dan selesa. Sampai di lapangan terbang Madinah, lepas selesai check-in terus kita pasang niat umrah.

Saya bawa satu set kain ihram sahaja. Sebab tau nak buat umrah sekali sahaja. Masa-masa lain yang terluang tu bagus lagi kita buat tawaf sunat.

Untuk trip kali ini saya siap-siap tukar pakaian ihram di hotel.

Trip yang sebelumnya saya tukar ihram di lapangan terbang Madinah. Mana-mana tempat pun tak jadi masalah, ikut keselesaan.

Macam biasa ke lapangan terbang naik Uber dan mengambil masa dalam 20-30 minit dengan harga sekitar 30 riyal. Kereta selesa dan baru.

Yang best naik Uber sebab cashless, boleh simpan duit untuk kegunaan lain.

Asyik promote Uber je – saya tak ada kena-mengena dengan Uber atau Uber driver. Cuma saya suka penggunaan meter dan cashless transaction.

Untuk penerbangan domestik daftar masuk di kaunter C4, terminal satu. Disebabkan saya dah buat mobile check-in, jadi di sini cuma check-in bagasi saja.

Pak Arab yang jaga kaunter check-in pandai berbahasa English. Jadi jangan risau tentang bahasa.

Penerbangan ke Mekah cuma sejam berbanding naik bas yang makan masa 8/9 jam. (Pengangkutan bas biasanya mengambil masa 6 jam dari Madinah ke Jeddah. Apabila ditambah dengan masa berhenti/ rehat, miqat, dan trafik perlahan ketika memasuki Mekkah, 8 jam adalah anggaran yang fair.)

Perjalanan dengan bas memang meletihkan. Naik penerbangan tak penat dan sangat santai. Campur-campur masa menunggu di balai berlepas, masih kurang masa berbanding naik bas.

Penerbangan Domestik
Di Saudi penerbangan domestik agak murah. Jeddah ke Madinah cuma sekitar 100-150 Riyal. Gunakan penerbangan domestik sebab lagi mudah dan tak penat.

Lapangan terbang Madinah sangat selesa. Orang pun tak ramai. Mungkin sebab ramai naik bas atau teksi ke Mekah. Penerbangan yang kami naik ni dalam 20% orang yang berpakaian ihram. Mostly locals.

Ada kafe, surau, WiFi, tempat menunggu yang selesa dan kemudahan yang terbaik.

Di sini boleh tukar pakaian ihram, solat sunat ihram dan terus pasang niat umrah. Jadi segala pantang larang bermula disini.

Labbaik Allah humma labbaik
Labbaik la sharika laka labbaik
Innal hamda
Wan-ni’mata
Laka walmulk
Laa sharika lak.

Meaning:
O my Lord, here I am at Your service, here I am.
There is no partner with You,
here I am.
Truly the praise
and the provisions are Yours,
and so is the dominion and sovereignty.
There is no partner with You.

Pilihan perjalanan dari Madinah ke Mekah

Ada beberapa pilihan pengangkutan di sini:

Bas sangat banyak dan boleh pilih mana yang kena dengan jadual.

Bas besar dan selesa. Ambil masa 8 jam dari Madinah ke Mekah.

Kelebihan: Murah dan kerusi yang selesa.
Kekurangan: Susah sikit nak ke terminal bas. Letih sebab lama sangat dalam bas 8 jam. Ada masa berhenti untuk makan dan lepas hajat.

Like page “umrah teksi” di page FB. Boleh diharap, murah dan servis tip top.

Tapi kena tempah lebih awal sebab selalu abis. Masa perjalanan dalam 4-5 jam.

Kelebihan: Door to door service.
Kekurangan: Pak Arab pandu laju sangat, hati kena kental. Kena tahan jiwa dalam masa 4-5 jam.

3. Penerbangan: 150 riyal seorang menggunakan Flynas atau Saudi Airlines.

Masa perjalanan sejam dari lapangan terbang Madinah ke lapangan terbang Jeddah.

Dari Jeddah ke Mekah ambil masa 1 jam 15 minit dengan teksi dalam 250 riyal satu perjalanan.

Kalau pakai teksi kongsi 50 riyal seeorang. Boleh jimat di sini. Harga tetap, kalau dia minta lebih dari ini, jangan ambil. Harga standard 250 riyal.

Kelebihan: Selesa dan tak penat. Masa pantang yang pendek.
Kekurangan: Kena nego dengan pemandu teksi tetapi dengan Uber semua senang.

Sampai di lapangan terbang Jeddah dalam tengah hari. Oleh kerana penerbangan domestik, pemeriksaan imigresen tak perlu. Jadi senang dan tak perlu lagi menunggu.

Kami terus keluar dari balai ketibaan untuk cari teksi.

Atau dengan lebih tepat lagi, tunggu diserbu oleh pemandu teksi. Untuk satu teksi dari Jeddah ke Mekah harganya memang tetap 250 riyal.

Teksi sapu atau teksi lapangan terbang sama sahaja harganya.

Tapi, entah macam mana ada satu pakcik teksi ni ajak naik teksi sekali kongsi dengan penumpang lain. Dan harganya cuma 50 riyal sekepala.

Jadi kalau nak jimat, naik teksi kongsi-kongsi dengan jemaah lain. Jangan risau, ini teksi lapangan terbang dan kereta jenis besar macam Toyota Innova.

Dari lapangan terbang Jeddah ke Mekah ambil masa lebih kurang sejam.

Tiba di kota Mekah dalam pukul 2 petang. We just straight to check-in at Hotel Al-Safwah Royal Orchid. Letak beg, terus masuk ke Masjidil Haram.

Hotel ini memang terletak betul-betul depan perkarangan masjid.

Di hotel ini ada disediakan dewan solat yang bersambung dengan Masjidil Haram. Kita boleh solat jemaah di dewan solat ini dengan jemaah di Masjidil Haram.

Harga semalam via Booking.com kami dapat dalam 650 riyal semalam termasuk sarapan. Kami menginap 5 malam.

Kalau nak dikira hotel ini dalam mid to high range sebab ‘location, location, location’.

Dalam hotel ni ada shopping mall dan food court yang sangat memudahkan. Tak payah nak keluar ke tempat lain sebab dia bersambung dengan eskalator hotel.

Restoren Malaysia kepunyaan Felda DiSaji pun bertempat di food court hotel ini.

Lagi sekali, nak hotel murah memang ada dan banyak pilihan. Pilih saja di internet.

Macam biasa, makin jauh dari masjid makin murah. Ada 400 meter, 600 meter, 800 meter dan sebagainya.

Saya nasihatkan kalau boleh pilihlah yang dekat sikit dengan masjid kalau ada bajet. Untuk kemudahan sendiri dan memang tak menyesal dekat dengan masjid.

Bayar lebih sikit. Rugi dunia sikit tak apa, asalkan untung akhirat. Duit habis bulan depan kita boleh cari, tapi masa kita tak boleh beli.

Kalau pakai travel agent dengan harga 6 ribu seorang untuk umrah DIY memang tak dapat dengan hotel di perkarangan masjid.

Saya dah bandingkan dan harga sekurang-kurangnya dalam sekitar 9-10 ribu. You do the math and numbers won’t lie.

Dahlah umrah DIY ni naik penerbangan dari Madinah ke Jeddah. Fleksibel lagi tu.

Lepas letak beg, kami terus ke Masjidil Haram untuk buat solat Tahayatul Masjid dan Jama’ Zohor dengan Asar.

Kemudian, terus tawaf tujuh pusingan dalam pukul 3 petang dan selesai tawaf dalam 35 minit lepas tu.

Tawaf adalah ibadat yang macam solat, kena berwudhu’. Kalau batal wudhu masa tengah tawaf, boleh ambil wudhu’ di kawasan air zam zam atau lagi mudah kalau ada botol air spray.

Saie tak perlu ada wudhu’. Nanti belajar semua ni dalam kursus umrah atau boleh rujuk kepada yang pakar.

Cuaca di Mekah memang agak panas berbanding Madinah, tapi panas Mekah tak sama dengan Malaysia.

Oleh kerana sini tak berapa humid, walaupun panas, tapi kita tak berpeluh macam di Malaysia. Masa saya di sini di antar 32-42 darjah Celcius.

Masa saya sampai di sini Mataf dah dibuka sepenuhnya. Jadi perkarangan tawaf dah tak sesak macam dulu.

Semasa bertawaf hati tiba-tiba ditusuk dengan perasan yang hiba.

Subhanallah, tak sangka dipanjangkan umur dan diberi kesempatan untuk sampai ke sini lagi.

Satu perasaan yang susah di gambarkan dan no words can explain.

Perasaan kerdil, kecil, malu dan hina semuanya ada. 1-to-1 dengan pencipta. Rahsia kita hanya Allah yang tahu. Ibarat kita ditelanjangkan dengan dosa yang kita dengan Allah sahaja yang tahu.

Rasa syukur, nikmat tak terhingga dengan dosa yang banyak pun kita boleh menjejak kaki dan melihat Kaabah betul-betul di depan mata.

Perasan malu dan tak layak bila berhadapan dengan Kaabah.

Ustaz ada pesan untuk jangan berputus asa dengan dosa yang banyak, sesungguhnya Allah itu maha penyayang.

Dia boleh ampunkan dosa kita begitu sahaja asalkan kita tak berputus asa dengan Dia.

Janganlah berputus asa, sesungguhnya Allah maha penyayang. Don’t give up please… Allahuakbar…

Lepas tawaf kemudian terus ke pintu yang ada lampu hijau untuk buat saie.

Saie antara Bukit Marwah dan Bukit Safa mengambil masa dalam 30-40 minit bergantung kepada trafik. Jarak keseluruhan lebih kurang 3km perjalanan.

Semasa buat Saie ini dalam kepala selalu berfikir dengan kisah Siti Hajar yang disebutkan dalam Al-Quran.

Bagaimana kasih seorang ibu terhadap anaknya yang menangis kelaparan. Kebergantungan hanya kepada Allah.

Di saat-saat yang genting dalam kehausan dan kelaparan berlari dari Bukit Safe ke Marwah. Begitu kuat pergorbanan kasih ibu kepada anak nya.

Masa ini perasan sedih dan hiba teringat ibu di Malaysia.

Di lampu hijau ni, lelaki disunatkan untuk berlari-lari anak sambil baca doa-doa tertentu. Doa boleh rujuk di buku-buku panduan umrah dan haji.

Lepas buat saie, akhir sekali bercukur. Tapi sebenarnya lepas saie saya dah potong rambut sikit untuk melepaskan syarat.

Kemudian, saya terus bergerak ke arah Menara Jam untuk pergi barber shop yang agak banyak. Kos bercukur cuma 10 riyal.

Me: Sir, can you give the most hipster cut in this town..

Hairstylist: wokayyy! Amma…(zass…zass) siapp!!

Alhamdulillah, sempurnalah umrah yang sangat simple dan ringkas. Set niat pukul 12 tghri, waktu asar dah complete umrah. Tak sampai pun 5 jam. Ini semua sebab perjalanan yang panjang dari Madinah ke Mekah dipendekkan dengan menaiki kapal terbang. Badan pun tak letih dan segalanya mudah. Simple je umrah DIY ni.

Lepas tahallul, kami terus ke bilik untuk mandi dan tukar pakaian. Lepas tu late lunch dan rehat sekejap di bilik.

Datang semula ke masjid untuk solat Magrib dan Isya’.

Lupa semua segala urusan dan masalah dunia, di sini memang fokus 100% untuk beribadat dan memperbanyakkan bertasbih untuk bekalan hari akhirat.

Kebiasaannya, kami datang sejam sebelum masuk waktu solat dan beredar sejam lepas waktu solat. Semua ini sebab tak nak bertempur dengan orang ramai.

Masa-masa yang terluang tu dihabiskan dengan bacaan al-Quran dan solat-sola sunat.

Untuk solat Jumaat, 2 jam sebelum Zohor pintu dah ditutup sebab dalam masjid dah penuh. Jadi, untuk solat Jumaat datanglah 3-4 jam awal. Perempuan pun boleh ikut sekali sembahnyang Jumaat.

Kalau telefon anda ada fungsi FM Radio. Bawa earphone ke masjid untuk mendengar khutbah Jumaat versi Bahasa Malaysia secara live dari radio.

Frekuensi dia ada diletakkan di banner di dalam masjid. Masa ni saya lupa nak bawa, jadi tak faham apa pak imam dok bagi khutbah sambil menangis. Rugi.

Oleh kerana kami umrah DIY, banyak masa kami habiskan di Masjid. Kami tak terikat untuk sertai aktiviti rombongan travel agent.

Kalau sendiri rasa nak pergi ziarah pun boleh buat sendiri naik Uber atau teksi. Tetapi kami memilih kebanyakan masa untuk beriktikaf, solat sunat dan banyakkan baca al-Quran di masjid.

Kalau nak buat umrah sekali lagi pun boleh, cuma amik teksi ke *Tanaeem dan pasang niat di sana.

Masa kursus umrah ustaz ada cadangkan untuk banyakkan tawaf sunat. Jadi kami buat tawaf sunat setiap hari.

Di kaabah pun berpuluh ribu malaikat mengaminkan doa kita, jadi rugilah kalau terlepas peluang. Bukan senang nak dijemput ke rumah Allah ni.

Saya ada bersembang dengan pakcik dari Malaysia yang menyedarkan saya betapa beruntungnya kita dijemput menjadi tetamu Allah.

Berbillion umat manusia, tapi kita ada istimewa menjadi tetamuNya.

Walaupun kita ada duit yang banyak, masa yang banyak, dan kesihatan yang baik tetapi kalau jemputan tak diterima memang kita takkan dapat menjejaki di bumi yang diberkati ini.

Saya tengok ramai orang daripada pelbagai latar belakang, miskin, kaya, tua, muda, sakit, sihat, orang timur, orang barat, dan bermacam ragam.

Jadi saya fikir, semua jenis latar belakang tak menjadi masalah, bila dah dapat jemputan, semuanya jadi!

Semoga anda semua pun diberikan kesempatan dan dijemput menjadi tetamu Allah. Amin!

*Kredit kepada Noreen Zarina sebab betulkan miqat paling hampir ialah Tanaeem.

(30 Riyal satu hidangan, cukup untuk dua orang.)

Sekali lagi, makan dan minum bukanlah menjadi masalah besar untuk kami. Sebab di Saudi semua sah halalan toyiban!

Setelah beberapa hari kami makan nasi Arab, teringin pulak nak makan masakan Melayu. Di foodcourt Al-Salfwah Tower ada restoran Felda Dsaji.

Masakan sangat sedap dan sama rasa macam di Malaysia. Harga pula untuk dua orang dalam 27 riyal dengan 2 atau 3 lauk beserta nasi.

Ramai juga jemaah dari Malaysia jadikan foodcourt ini port lepak minum teh tarik dan restoran ini buka 24 jam.

Mungkin ramai dah bosan dengan makanan hotel, jadi mereka datang sini lepak untuk makan makanan Malaysia atau Middle Eastern. Nak fastfood pun ada.

Rata-rata per meal bermula dari 15 riyal dan portion dia boleh makan untuk dua orang.

Pembinaan masih berjalan di Makkah. Sesetengah kawasan dalam Grand Mosque masih ditutup kepada orang awam. Projek pembesaran mega ini hampir siap.

Dilaporkan pembinaan kini 95% siap selepas berjalan selama 30 bulan tanpa henti. Ia sepatutnya siap pada akhir tahun ini dan masih mengikut jadual.

Disasarkan pembesaran ini mampu menampung seramai 105,000 orang melakukan ibadah tawaf dalam masa sejam dan seramai 3 juta orang dapat solat pada satu-satu masa.

Rasanya tahun depan Masjidil Haram sudah selesa untuk dikunjungi. Pembinaan dah siap dan ruang solat makin besar.

Mereka mengambil langkah-langkah keselamatan dengan lebih ketat selepas kejadian maut tahun lepas.

Pagar untuk memasuki Masjidil Haram akan ditutup satu jam sebelum azan. Mungkin cara crowd management dengan ruang had yang ada.

Di dalam dewan solat kita dapat melihat saluran pendawaian kabel dan pengudaraan udara. Sesetengah kawasan ditutup.

2. Pembukaan (dismantling) mataf (tawaf sementara) sedang dijalankan. Kerja-kerja dijangka siap pada akhir bulan Mei.

3. Di dalam kompleks solat. Kawasan ini telah direka semula untuk memberi lebih banyak ruang kepada orang ramai. Dijangka 3 juta orang boleh solat pada masa yang sama apabila pembinaan siap.

4. Apabila saya menaiki eskalator untuk kelua , saya dapat melihat kabel dan pengudaraan udara di atas.

Agaknya macam mana keadaannya apabila siap nanti. Insyaallah nanti lagi 2 tahun kami datang lagi.

1. The Makkah clock tower observation center located at the top section will open to public by end of this year.

Surely it will give the whole new perspective to the city of Makkah from the top. This photo taken after the heavy shower yesterday.

Bangunan yang berwarna coklat bersebelahan menara jam adalah hotel kami.

Pusat membeli belah yang sangat besar dan bertingkat-tingkat. Macam-macam pilihan ada untuk shopping di sini.

3. Bila observation center buka, ticket boleh dibeli di Ground Floor.

Harga masih belum ditetapkan dan mungkin buka selepas Ramadhan atau selepas musim Haji.

4. Menara jam ini memang berguna untuk oriented our self. Jadi taklah sesat.

Lepas 6 hari di Mekah, tibalah hari terakhir. Sekejap je tak rasa.

Untuk trip umrah kali ni memang agak istimewa sedikit.

Berkat usaha lepak di masjid membaca al-Quran sebelum dan selepas solat, sedar-sedar kami dah dipenghujung muka surat al-Quran.

Alhamdulillah, kami berdua membaca surah-surah terakhir al-Quran bersama-sama di depan Kaabah dan khatam al-Quran.

Kepuasan yang tak ternilai sebab kami bukanlah dari orang-orang yang alim, nak baca al-Quran di rumah pun payah, tetapi dengan usaha dan izin Allah kami berjaya khatam depan Kaabah. Suatu kenangan yang manis.

Kemanisan ibadah = Priceless feeling! Memang tak sangka-sangka dan gembira bukan main. Semoga ibadah diterima dan anda pun bolehlah cuba kaedah kami ini. Insyaallah!

Setelah 6 hari di Mekah, tibalah masa untuk balik. Sekejapnye! Tak rasa pun!

Lepas tawaf wada, kami bergegas ke hotel dan cari teksi. Jangan pula lepas tawaf wada buat benda-benda yang boleh membatalkan tawaf wada kita.

Apa yang boleh membatalkan tawaf wada kita? Sila pergi kursus umrah atau baca buku-buku umrah.

Salah satu hikmah pergi umrah berdua atau bersama keluarga ni, talian kekeluargaan akan lebih rapat.

Maklumlah, masing-masing sibuk dengan urusan dunia masing-masing, bila sampai sini saya terlupa dengan duniawi.

World is all about ibadah and my wife. Also, i like to think about umrah as spiritual retreat to clean and fill your heart with something that can’t be fulfill with duniawi.

Saying good-bye never get easier. Passing the holy city’s buildings, busy streets full with people and rocky hills, i felt humbled but also energized.

Eager to get start continuing our temporary journey.

Everytime i visit these places, i learnt and experienced new things. I hope I can get an invitation again, so I can return to the place that touches my heart and soul.

Untuk pergi ke lapangan terbang, kami mengambil keputusan untuk menyewa teksi dengan harga tetap sebanyak 250 riyal.

Harga ini memang harga tetap dan tak boleh dirunding. Kalau nak lagi murah boleh naik teksi yang kongsi dengan orang lain harganya 50 riyal seorang.

Teksi ini kami dapat di kaunter teksi terletak di lobi hotel. Lepas bayar 250 riyal, kami diberi kupon dan terus ikut pemandu teksi ke kereta yang terletak di lobi hotel.

Beg kami yang besar-besar ini semua bell boy dan pemandu teksi yang angkat. Untuk saguhati dan sedekah, saya bagi tip (duit) kepada mereka.

Pada pendapat saya, urusan teksi adalah urusan yang paling senang sekali. Tak perlulah kita tergopoh gapah nak aturkan teksi dari Malaysia.

Sebab di sini teksi memang banyak dan boleh diuruskan bila-bila masa.

We can just walk in the street dan terus dapat teksi. Adalah ruang fleksibel untuk Umrah DIY anda.

Tenang je, jangan risau-risau dan kelam kabut. InsyaAllah akan dapat teksi.

Kereta yang digunakan adalah Toyota Camry. Jadi memang selesa kami berdua duduk belakang dan ada privasi.

Perjalanan memakan masa dalam 1 jam 15 minit bergantung kepada trafik. Bila meninggalkan kota Mekah, hati mula rasa sayu sebab nak tinggalkan tempat suci.

Untuk membawa air zam zam balik Malaysia, ia boleh dibeli di lapangan terbang dengan harga 9 riyal untuk 5 liter. Air zam zam dah dipek cantik-cantik dalam kotak dan ada double protection dengan plastik di dalamnya. M

Mengikut kajian yang saya dah buat, hanya yang berkotak macam ini boleh bawa masuk ke dalam penerbangan. Satu botol seorang dan tak boleh lebih.

Kalau bawa botol besar extra dan nak check-in memang airline tak bagi. Kesilapan besarlah untuk orang yang susah-susah bawak botol-botol besar dari Mekah, tapi tak dapat nak bawak balik.

Banyak botol-botol ditinggalkan macam itu sahaja di lapangan terbang sebab tak memenuhi piawaian Saudi Airlines.

Jadi jangan cari masalah dan menyusahkan badan. Ikut saja peraturan yang ditetapkan.

Kalau pergi dengan travel agent pun di sini juga mereka beli untuk kita. Lagipun kotak dan botol sangat kemas dan boleh diberi sebagai hadiah kepada ahli keluarga.

Lepas bayar di kaunter seperti gambar di atas, kotak-kotak boleh diambil sendiri yang terletak di sebelah kaunter pembayaran.

Tip nak bawa juga air lebih: Botol-botol kecil macam air mineral boleh bawa masuk either letak dalam bag atau bwk dengan tangan. Kami pack 5 botol air zam zam dan 1 botol 1 liter dalam bag yang kami check-in. Cara macam ni takpe, asalkan jangan bawak yang botol2 besar handcarry memang tak boleh.

Lepas beli air zam zam yang terletak di pintu masuk terminal, kami terus lepak di ruang legar lapangan terbang.

Oleh kerana kami dah buat mobile check-in, jadi cuma tinggal drop bag dan masuk ke balai berlepas. Sebagai peringatan, lapangan terbang di Jeddah tak efisyen macam lapangan terbang Madinah dan Riyadh.

Jadi, kita kena selalu alert dan rajin bertanya. Lagipun lapangan terbang di Jeddah sangat sibuk. Kalau sudah masa boarding tapi kaunter check-in tak buka lagi, jangan berlengah dan terus tunggu. Terus redah dan tanya!

Jangan bersopan santun sangat sebab petugas kaunter check-in sangat sibuk! Kadang-kadang bukan mereka tak nak layan, tapi mereka sangat sibuk.

Check-in 23kg seorang tak termasuk air zam zam.

Check-in bagasi di kaunter check-in dan air zam zam di tempat yang lain. Tak jauh dari kaunter check-in, cuma sebelah menyebelah.

Kemudian, urusan imigresen dan tunggu penerbangan balik.

Alhamdulillah dah selamat sampai lepas 7 jam 50 minit penerbangan terus dari Jeddah ke KLIA dalam jam 4 petang.

Apa yang sepatutnnya jadi London-Barcelona-Madrid-Seville-Malaga-Andalucia trip telah dibatalkan menjadi Madinah-Mekah trip.

Semua tiket burned dan duit terbang. Kita hanya merancang. Hanya Allah ah sebaik baik perancang. Tak menyesal langsung!

Patutlah Dia cancel trip ke Eropah, rupanya Dia nak suruh jadi tetamu istimewa di Tanah suci. I’ve travelled so many places in this world but nothing can beat the Mekah & Madinah.

Semoga travelog ini menjadi sedikit panduan untuk semua yang berhasrat mengerjakan umrah DIY di masa depan. Umrah DIY sebenarnya mudah daripada yang kita sangkakan.

Dengan kemudahan internet, semua menjadi mudah dan saya jangkakan makin ramai akan buat umrah DIY di masa hadapan.

Terutamanya golongan muda bekerja yang perlukan flexibility and total control on budget, requirements and timing.

Penting juga untuk buat kajian sendiri dalam internet. Dapatkan semua maklumat dan nilai sendiri reviews dari orang lain.

Penulisan ini mungkin jadi pencetus dan kick start umrah DIY. Tiada yang mustahil dan jangan risau-risau banyak sangat.

Bila kita dah dijemput menjadi tetamu-Nya, Allah akan sentiasa memelihara kita sepanjang perjalanan, cukupkan makan minum dan tempat tinggal kita.

Allah adalah sebaik baik perancang. Yakinlah. Jadi apa nak takut dan risau tak tentu hala? Jika niat anda baik pasti Allah permudahkan jalan.

Saya doakan semua tercapai hajat untuk dijemput ke rumah Allah dan juga tolong doakan segala kebaikan untuk kami. Amin!

(Tuan Adaha ada mengumpulkan soalan-soalan lazim dan menjawabnya satu persatu. Ikuti FAQ dalam bahagian keempat).

Setelah mendapat banyak permintaan, Tuan Adaha merangkumkan pengalaman Umrah DIY beliau dalam sebuah e-book. Ia boleh didapati di Payhip atau Maybank transfer (rujuk nota akhir) pada harga RM10. RM5 akan disalurkan ke rumah-rumah kebajikan anak yatim sekitar Lembah Klang manakala selebihnya untuk menampung kos operasi webhosting, Paypal dan Payhip.


16 Perkara Anda Kena Tahu Sebelum Melakukan Umrah DIY (Bahagian 4)

Penulisan ini adalah bahagian ketiga pengalaman Adaha Schoeffel dan isterinya melakukan umrah DIY. Anda boleh baca bahagian 1, bahagian 2 dan bahagian 3.

1. Boleh ke pergi umrah sendiri tanpa travel agent?

Boleh tiada masalah. Saya dah buat dua kali DIY tiada masalah.

Malah ada segelintir rakyat Malaysia yang dah lama buat umrah DIY. Masa trip ini kami ada terjumpa dengan pakcik dan makcik dari Malaysia buat umrah DIY.

Di kaunter imigresen di Saudi pun pegawai mereka hanya soalan standard seperti:

“Coming here for omra?” atau “Where is your mahram?”.

Dan tak tanya, “Where is your travel agent?” atau “Which package you’re taking?”

2. Sesuai bawa anak kecil untuk umrah DIY?

Boleh saja. Tiada beza antara umrah DIY dan umrah rombongan kalau bawa anak kecil dan orang tua.

3. Berapa anggaran keseluruhan umrah DIY?

Saya pernah terbaca umrah DIY serendah RM3000. Tetapi Umrah DIY yang saya buat dalam lingkungan RM5-6 ribu seorang kerana saya mementingkan sikit keselesaan di hotel dan perjalanan.

Kalau nak dibandingkan dengan jumlah yang saya bayar dengan pakej travel agent lebih kurang RM10 ribu. Labur lebih sikit tak apa untuk beribadah dan mendekatkan diri dengan Allah.

Harga juga bergantung berapa lama kita duduk di hotel, semakin banyak hari semakin mahal. K

Kalau kongsi bilik ramai-ramai boleh kurangkan lagi kos, kalau tinggal di hotel bajet boleh kurangkan lagi kos dan bermacam cara lagi.

Sama sahaja seperti kita bercuti ke tempat-tempat peranginan. Tidak ada beza.

4. Hotel – senang ke nak tempah online? Atau walk-in sahaja?

Hotel memang senang tempah online melalui Booking.com, Hotels.com, Agoda.com atau mana-mana hotel dengan kemudahan tempahan online.

Saya tidak syorkan untuk walk-in, sebab tempahan hotel penting untuk dapatkan visa.

Lagipun kalau walk-in harga lebih mahal dan buat kita kelam kabut. Dengan online, kita boleh rancang nak duduk hotel mana, bilik yang mana dan pada harga apa.

5. Hotel – ada tak masalah buat dengan Agoda?

Setakat ini tiada masalah. Saya rasa masalah jadi bila tempah last minute. Mungkin transaksi tu tak sampai lagi ke sistem tempahan hotel.

6. Hotel – bila nak tempah sebelum pergi?

Kebiasaannya, saya akan tempah hotel 2-3 bulan sebelum pergi. Nak lagi murah, tempah awal. Hotel yang bagus selalu penuh.

Ya perlu mahram. Sebenarnya untuk buat visa, mahram dah kena ada. Nanti di imigresen pegawai akan buat spot check dengan mahram.

Saya juga diberitahu kalau wanita berumur lebih daripada 45 tahun tak perlu mahram, tapi perlu dengan rakan wanita.

Sila tanya agen untuk pengesahan lanjut. Waallahualam.

8. Kawan saya cakap kena pergi juga dengan agen sebab di Jeddah banyak check-point.

Check point apa saya tak pasti. Setahu saya, check point imigresen untuk masuk dan keluar memang kena di mana-mana negara sekali pun.

Selain daripada check point ini memang tiada yang lain sepanjang 4 kali saya mengerjakan umrah melalui agen atau DIY.

Ini adalah myth kebanyakan rakyat Malaysia sehingga takut sangat hendak ke negara Saudi. Ini semua tak jadi masalah.

Sila rujuk balik bahagian 1. Ada dijelas dengan panjang lebar.

Malah ikut pengalaman saya bercuti ke Itali dan Perancis (non-english speaking), negara Arab lagi senang.

Saya tak setuju dengan pendapat atau buruk sangka macam ini. Bagi saya, saya tak pernah kena tipu dan kita kena selalu berlapang dada sesama umat Islam.

Bagi saya bangsa Arab banyak berpegang kepada janji.

Bila beli barang, harga memang diletakkan dengan tinggi, terpulang kepada kita hendak runding sehingga jadi. Lepas harga jadi, mereka akan ikut perjanjian. Jadi tak timbul masalah menipu.

Saya rasa benda ini normal di mana-mana sahaja orang berniaga buat macam ini. Apa-apa bangsa pun ada penipu.

Bagi saya memang lagi murah. Tapi kadang-kadang murah ini subjektif.

Contohnya, RM3000 ada sesetengah orang cakap murah dan ada sesetengah cakap mahal.

Walaupun harga macam mana sekalipun benchmark berbeza mengikut latar belakang masing-masing.

Mungkin jawapan lebih hampir adalah ‘value for your money’.

Ianya bergantung kepada 2 perkara utama:

1. Penerbangan. Kalau dapat harga promo, lagi jimat.
2. Hotel. Lagi lama stay, lagi mahal. Lagi dekat dengan Masjidil Haram atau Masjid Nabawi, lagi mahal.

1. Teksi. Boleh tawar menawar dengan teksi atau gunakan Uber. Bandingkan harga.
2. Makan. Makan tak mahal sangat dan bukanlah big cost item.
3. Visa.

Strategi paling berkesan dan tak terasa adalah bayar kos-kos beransur-ansur. Contohnya, duit gaji bulan ini beli tiket kapal terbang, kemudian gaji bulan depan tempah hotel dan seterusnya.

Yang pasti, anda tahu apa yang anda bayar. Kalau nak selesa, laburlah lebih sikit. Kalau nak jimat, kena tahanlah sikit.

Jumaat (29 Apr) – Kuala Lumpur / Madinah
Sabtu (30 Apr) – Madinah
Ahad (1 Mei) – Madinah
Isnin (2 Mei) – Madinah
Selasa (3 Mei) – Madinah / Mekah
Rabu (4 Mei) – Mekah
Khamis (5 Mei) – Mekah
Jumaat (6 Mei) – Mekah
Sabtu (7 Mei) – Mekah
Ahad (8 Mei) – Mekah
Isnin (9 Mei) – Mekah / Kuala Lumpur

Kebiasaanya, kalau saya bercuti ke luar negara memang saya ambil travel insurance.

Insurans akan banyak membantu bila kita berada dalam kesusahan. Nak ambil pun boleh, tak ambil pun tak mengapa.

Terpulang kepada keperluang masing-masing. Beringat sebelum kena, sediakan payung sebelum hujan. Nampak biasa tapi penting.

14. Umrah DIY adalah berisiko kalau jadi apa-apa.

Bukan umrah DIY saja berisiko, kalau kita bercuti ke mana-mana dalam dan luar negara pun ada risiko. Kalau ambil umrah rombongan pun berisiko.

Saya tak pernah dengar lagi ada rompak dan bunuh di negara ni. Lagipun mereka mengamalkan undang-undang hudud.

Saya rasa sangat selamat dan terpelihara. Jadi kesimpulannya, sama saja. Dalam hal kecemasan, saya fikir sama sahaja kalau kita ada kecemasan di negara lain.

Hubungi saudara mara di Malaysia, berhubung dengan kedutaan Malaysia atau minta pertolongan dari hotel.

Malah, di Mekah dan Madinah ramai saja rakyat Malaysia sedang mengerjakan umrah. Saya rasa tiada masalah untuk rakyat Malaysia tolong menolong antara satu sama lain ketika kecemasan.

Kalau kita atau ahli keluarga kita meninggal dunia di Tanah Suci, Alhamdulillah! Pengakhiran yang baik (khusnul khatimah).

Beratus ribu atau berjuta orang akan sembahyangkan jenazah dan meminta keampunan daripada Allah untuk jenazah.

“Barangsiapa yang mampu untuk mati di Madinah maka lakukanlah, sesungguhnya aku akan memberi syafaat kepada sesiapa yang mati di sana,” maksud sabda Nabi.(Hadis riwayat Ahmad dan At-Tirmizi)

Sebagaimana kita menjaga tetamu kita datang ke rumah dengan menyediakan tempat tinggal dan makanan, macam tu juga Allah akan menjaga tetamu-tetamu Allah.

Cuba bayangkan atuk dan nenek kita pergi haji naik kapal laut dan naik unta. Betapa susahnya.

Sekarang semua maklumat di hujung jari. Maklumat flight, hotel, teksi, makan dan segala-gala sudah ada. Jangan fikir negatif sehingga menyusahkan sangat. Boleh je.

Overthinking: The art of creating problems that don’t exist.

15. Sama je harga umrah DIY dengan umrah rombongon melalui travel agent?

Secara realistik harga bergantung kepada harga kapal terbang dan harga hotel. Kalau anda dapat lagi murah, Alhamdulillah itu rezeki masing-masing. Harga mungkin lebih kurang sama.

Tetapi dengan harga RM6 ribu seorang saya dapat bilik berdua yang amat selesa dan betul-betul di perkarangan Masjidil Haram.

Saya juga naik kapal terbang dari Madinah ke Mekah yang memberi keselesaan semasa dalam ihram selain masa perjalanan yang dipendekkan.

Kalau melalui travel agent mungkin tak dapat harga macam ini. Buat pilihan bijak dan tak salah pergi dengan travel agent.

Asalkan kita jelas apa yang kita pentingkan bersesuaian dengan harga pakej.

Kalau anda malas nak peningkan kepala dengan urusan tempahan dan pengangkutan, pilihlah travel agent yang bertanggungjawab. Sila jelas nama hotel, jarak ke masjid, lokasi dan lain-lain. Kemudian buat perbandingan harga.

16. Berapa lama tempoh berihram dengan umrah DIY?

Tempoh berihram dengan umrah DIY sekitar 4-5 jam. Perjalanan umrah saya dipendekkan dengan menaiki flight dari Madinah ke Mekah. Cara ini amat mudah dan tak penat.

Kalau naik bas perjalanan boleh memakan masa sehingga 8 jam (450 km) bergantung kepada trafik. Naik bas dalam tempoh yang lama sahaja dah buat kita penat.

Lepas tu kita kena tunggu check-in hotel, tunggu 30-40 jemaah untuk check-in hotel, turun semula ke lobi dan bergerak secara berkumpulan. Ini semua memakan masa dan kita kena banyak bersabar.

Kita kena hormat juga kepada jemaah yang tua dan uzur untuk berehat dan bersiap.

Secara umumnya, umrah rombongan boleh memakan masa yang amat lama sehingga 15 jam dan ini bagi saya sesuatu yang amat memenatkan.

Dalam tempoh lama kita cenderung untuk melakukan kesilapan mudah (pantang larang ihram).

Kalau bergerak secara sendiri, masa dapat dipendekkan kepada 4-5 jam.

Saya ambil penerbangan dari Madinah waktu pagi atau tengahari. Jadi sampai di Mekah, waktu tengah cerah dan kita tidak kelam kabut.

Bagi saya, umrah cara begini ini mudah, santai, tak penat dan kemungkinan melanggar pantang larang adalah tipis.

Adakah umrah DIY ini sesuatu yg anda boleh lakukan setelah membaca travelog ini? Adakah ia membawa kebaikan dan ilmu yg bermanafaat?

Let me know your feedback! Tinggalkan komen anda di sini.

Atau pernahkah anda buat umrah DIY? Kongsi pengalaman bersama pembaca yang lain di sini.

Setelah mendapat banyak permintaan, Tuan Adaha merangkumkan pengalaman Umrah DIY beliau dalam sebuah e-book. Ia boleh didapati di Payhip atau Maybank transfer (rujuk nota akhir) pada harga RM10. RM5 akan disalurkan ke rumah-rumah kebajikan anak yatim sekitar Lembah Klang manakala selebihnya untuk menampung kos operasi webhosting, Paypal dan Payhip.


‘Umrah Henti, London Boleh’- Netizen Cadang Negara Pilihan VVIP Juga Perlu Ditangguh Perjalanan

Sebelum ini kerajaan telah mengumumkan penangguhan sementara kebenaran perjalanan untuk menunaikan ibadah umrah bermula 8 Januari ini susulan peningkatan kes Omicron dalam kalangan jemaah.

Pengumuman tersebut telah mendapat perhatian ramai dan rata-rata netizen mempersoalkan tindakan kerajaan. Mana tidaknya, kini penularan kes varian Omicron di United Kingdom juga makin meningkat tetapi tidak pula disekat perjalanan.

Baiklah, umrah dihentikan seketika, saya setuju.

Langkah sama perlu juga dikenakan kepada pengembara yang sesaja gatal nak jalan London sekarang, macam lah London tu nak runtuh sehari dua lagi.

My point is, tak perlu lah unnecessary travel utk suka suki sekarang ni.

— Izwan Azir Saleh 🇲🇾 (@IzwanAzirSaleh) January 1, 2022

Sedihnya bila dapat latest update my Umrah trip early February ‘22 ni nanti sudahpun ditunda dan belum ada tarikh yang pasti lagi bila Jemaah Malaysia nak boleh fly. Serious rasa terus down.

— Ejad Shukri (@ejadshukri) January 2, 2022

Dh ckp tutup boarder, korang VVIP sebok nk kluar kesana kesini, shopping sana sini. Buat Umrah bagai mcm xboleh delay. Bodoh ke tak tahu kt luar tu virus blambak lagi. Dh bawak masuk dlm malaysia baru la terhegeh2 BeKeMUngkiNAn Gel0MB4Ng bleh bleh. https://t.co/VHwFNksbum

— 🏴PU حازكيم (@Vegapunk09) January 2, 2022

Penggantungan perjalanan umrah dibuat kerana statistik memunjukkan banyak kes berpunca dari negara sana. Untuk pukul rata semua sekali, tidak patut. Banyak rakyat yang bergantung juga kepada aviation industry. https://t.co/Wf48PBauYm

— SHΛHRIL ΛRSHΛD ™ (@shvhrl) January 2, 2022

Tidak hanya itu, ramai yang meluahkan kekecewaan kerana hasrat menunaikan umrah terpaksa dibatalkan. Malah, orang ramai mahu perjalanan keluar masuk ke negara lain tanpa urusan penting turut disekat bagi mengelakkan kemasukan varian baru ke dalam negara.

Akan tetapi, ada juga yang berpendapat bahawa keputusan yang dibuat berdasarkan statistik penggembara yang positif COVID-19 daripada sesuatu destinasi dan tidak adil pukul rata semua negara kerana banyak pihak akan terkesan.

Menurut statistic, penularan varian Omicron di United Kingdom telah mencapai 78% dimana ia penularan tertinggi selepas varian Delta yang hanya menular sebanyak 22% sahaja.

Menurut laporan, semua industri yang terlibat dengan perkhidmatan umrah dijangka menanggung kerugian RM60 juta dalam tempoh sebulan ini. Menurut Presiden Persatuan Agensi Pelancongan Umrah Dan Haji (Papuh) Datuk Seri Razali Mohd Sham, setakat ini seramai 10,000 jemaah sudah berdaftar untuk menunaikan umrah bermula bulan ini.

Lalu, agensi tersebut bakal menanggung kerugian RM60 juta apabila mereka ini tidak dapat menunaikan umrah. Jika ia berlanjutan lagi dalam tempoh tiga bulan, jumlah kerugian akan meningkat sehingga RM200 juta dan sebab itu Papuh meminta kerajaan menunda keputusan itu bagi tempoh sebulan lagi.

Sementara itu, klik pautan di bawah untuk ketahui keputusan kerajaan berkaitan penangguhan perjalanan umrah.

Kes Omicron Libatkan Jemaah Meningkat, Kerajaan Tangguh Sementara Umrah Mulai 8 Januari Ini

‘Kemungkinan Besar Gelombang Omicron Akan Mula Di Malaysia’ – Khairy Jamaluddin


Umum Bakal Berundur Daripada MotoGP, Peminat Bersedih Ucap ‘Terima Kasih’ Kepada Hafizh Syahrin

Pelumba motosikal negara yang cukup bangga dengan memakai nombor ’55’, Hafizh Syahrin Abdullah telah mengejut seluruh peminat sukan permotoran apabila beliau mengesahkan bahawa tahun ini adalah perlumbaan terakhirnya dalam saingan Kejuaraan Motosikal Dunia (MotoGP).

Menurut Hafizh, ada beberapa faktor yang menyebabkan beliau terpaksa membuat keputusan untuk memberhentikan kariernya. Salah satu faktornya beliau menghadapi kesukaran untuk mendapatkan keputusan terbaik bersama pasukan NTS RW Racing GP.

Thanks for 8years #fyp #foryou #viral2021 #hafizhsyahrin #hs55 #sekpejuang #sad #motogp #legends

♬ Tell Me Why I’m Waiting – Timmies/Shiloh

Pada hari semalam, Hafizh telah memuat naik sebuah video di akaun TikTok rasminya mengucapkan jutaan terima kasih kepada semua pihak yang telah menyokongnya sepanjang 8 tahun dalam karier sukan permotoran.

“Terima kasih semua yang sokong saya sampai sini dan bantu saya selama ini. Saya tidak akan lupakan anda semua, mana yang baik saya ambil, yang buruk saya lupakan,” ucap Hafizh Syahrin pada ruangan komen video TikTok tersebut.

Video tersebut telah mendapat pelbagai reaksi daripada peminat-peminatnya yang bersedih dengan pengumuman rasmi dibuat oleh pelumba negara yang terkenal dengan julukan ‘El Pescao 55’.

Rata-rata ramai terkejut serta masih berharap agar ada pihak-pihak akan tampil bagi membantu Hafizh Syahrin meneruskan kariernya yang mempunyai peluang cerah untuk terus bersaing di arena pentas antarabangsa.

@PejaOfPerak mohon YB selaku Menteri Belia dan Sukan Malaysia campur tangan dalam situasi pelumba motogp negara #hafizhsyahrin yg TERPAKSA meninggalkan kejuaraan dunia atas sebab penajaan. Minta bantu wira negara ini yang telah 8 tahun mengharumkan nama negara di pentas dunia

— empty (@samuraipetaling) October 7, 2021

Antara faktor lain yang menguatkan lagi Hafizh Syahrin membuat keputusan untuk menghentikan kariernya di arena pentas antarabangsa ialah membawa tajaan wang tunai kepada pasukan Eropah.

“Sebab saya tidak kekal pada MotoGP kerana pasukan Eropah memerlukan suntikan dana mahupun penaja. Saya bukan tidak minat cara macam itu tetapi saya yakin saya mampu berikan saingan, jadi kenapa saya perlu bawa duit untuk pasukan?

“Kemudian kalau mereka gagal menyediakan jentera terbaik, pasti saya juga menanggung rugi,” terang pelumba motosikal berbakat ini.

Pada masa yang sama beliau juga tidak menolak untuk bersaing dalam pertandingan lain seperti Kejuaraan Motosikal Asia (ARRC) atau Kejohanan Superbike Dunia (WSBK) pada masa akan datang.

Setelah SIC dan Petronas membuat pengumuman mengejut untuk menarik diri daripada menaja pasukan SRT, kini pasukan tersebut dikenali ‘RNF MotoGP Racing’. Baca lebih lanjut melalui pautan di bawah.

Setelah Petronas Dan SIC Tarik Diri, SRT Kini Dikenali Sebagai ‘RNF MotoGP Racing’

Petronas Tarik Diri Daripada Menaja Pasukan ‘Sepang Racing Team’

Selepas Petronas, SIC Pula Tarik Diri Daripada Menaja Pasukan SRT


Umur 11 Tahun Sudah Rasa Duit Beribu-ribu Hanya Kerana Satu Minat Ini

Aku dibesarkan dalam keluarga yang sederhana. Aku beli baju sekolah dekat kedai Cina buruk tepi Sungai Kinta, walaupun dulu Super Kinta dan Kompleks Yik Fong ialah port paling style skali nak beli baju sekolah berjenama.

Seluar sukan Adibas aku beli di Kedai Runcit Seng Fatt Taman Jati. Eh. Hampir semua beli di Kedai Runcit Seng Fatt tu! Kasut kulit hitam, beg sekolah, gel (kanji) rambut, selipar dan lain-lain kelengkapan.

Tapi tak lama selepas tu, entah dari mana datangnya deria mata dan sentuhan aku ini, aku amat menggemari barang-barang yang berkualiti.

Pada usia belum baligh, aku memang dah suka menilai dengan teliti kualiti barang-barang yang aku beli. Jahitannya, kainnya, “rareness”nya, dan “made in” mana-nya (abaikan my sense of fashion time tu!)

Maka, aku mula demand pada mak bapa aku berkenaan barang kelengkapan sekolah aku agar dibeli dengan nilai peruntukan berbeza, dari kedai berbeza daripada adik-beradik yang lain.

Masuk bab baju raya, orang lain dapat 3-4 pasang, aku hanya beli sehelai seluar jeans sahaja dengan peruntukan yang sama.

Kadang-kadang mak bapa aku tumpas dengan amukkan azazil aku kalau tak dapat apa yang aku nak. Beg jenama Swan di kedai runcit Foo Yee yang lebih mahal itu, aku akan dapat juga. Kasut hitam, bapa aku belikan juga di Super Kinta!

Makin besar (baca: nak masuk darjah 5), ilmu jenama/fesyen ni makin menjadi-jadi. Aku yakin dan pasti, mak bapa aku takkan sokong nafsu aku kali ini sebab harga beg, kasut dan seluar yang aku nak itu, untuk aku seorang, boleh beli kelengkapan 3 orang adik-beradik aku yang lain.

Maka, otak aku pun ligat mencari penyelesaiannya. Ting! Bapa aku selalu cakap, Atuk dah tak larat jual durian! Tiba musim durian, bapa aku bawa aku balik Kampung Gajah, penuhkan bonet kereta dan kerusi belakang dengan durian dan tinggalkan aku tepi jalan di Jelapang. Tak silap aku 2 musim jugalah berniaga di tepi jalan.

Hasilnya, pada usia 11 tahun lagi, aku dah merasa pegang duit ribu-ribu yang akhirnya mak aku paksa masuk Tabung Haji! Dan bapa aku tap sikit sebab modal beli buah dari Atuk aku, dia keluarkan. Tapi ada sikit aku sorok duit buat beli beg Deuter nak masuk Seratas.

Pada usia belasan tahun, aku dah rasa nikmat pegang duit 4 angka. So, I want more. Jadi semasa di asrama aku jual keropok, lolipop, kerokok (sejenis keropok lekor), dan banyak lagi yang tak boleh tulis sini takut kawan-kawan lama tahu aku mark-up semua benda. Semasa cuti sekolah tolong emak jual biskut raya. Masa ini nafsu aku pun terhadap barang-barang 4 angka juga.

Masuk universiti, lagi gila! Tinggal harga diri saja aku tak sanggup nak jual. Semua kemahiran, bakat, kelebihan aku gunakan untuk menjana pendapatan. Semua benda aku anggap sebagai bisnes aku. Aku kerap mencari pertandingan-pertandingan yang menawarkan hadiah tunai.

Macam debat, deklamasi puisi, tulis cerpen (aku hantar dua penyertaan, satu dapat johan atas nama girlfriend aku, satu lagi dapat nombor 2 pakai nama aku. Aku “kerja” sebagai wartawan dengan majalah yang aku terbitkan sendiri.

Semua ini sebab aku nak beli motosikal, nak beli kereta, nak beli komputer hebat, nak beli kamera besar, nak beli itu ini, belanja awek. Pendeka kata semua nak beli! Sampai rasanya nak hantar diri sendiri pergi rawatan shopaholic.

Sekarang dah dewasa, aku dah ada bisnes yang proper. Setakat ini aku menggaji lebih kurang 60 orang pekerja untuk bisnes-bisnes aku. Well, nafsu kebendaan aku masih macam biasa membuak-buak macam larva gunung berapi.

Tapi sekarang dah ada isteri. Jadi, susah juga nak membeli-belah ini dan aku dijadikan lebih rasional olehnya. Kalau ingkar arahannya atau membeli tanpa kelulusan mesyuarat katil, 2 hari 2 malam akan muncung saja.

Alhamdulillah. Nak kata dah berjaya sangat tu tak ada lah. Nak kata kaya-raya tu tak ada lah. Cuma aku selalu ingat balik dari awal aku jual durian tepi jalan, sampailah sekarang dusun durian Atuk aku tu dah aku ubah jadi sebuah Kolej Keusahawanan Pertanian.

Ia ditubuhkan untuk latih lebih ramai budak-budak muda jadi usahawan juga. Mesti mereka akan jadi lebih berjaya daripada aku. Usahawan yang hebat perlu melahirkan usahawan lain yang lagi hebat daripadanya.

Buat mak bapa yang ada anak macam aku, jangan risau. Buat macam mak bapa aku. Jangan beli atau bagi apa sahaja yang anak kita minta. Suruh dia go get it. Usaha cari duit. Kalau tak reti nak ajar, support saja.

Kepada sesiapa yang nak berniaga, didik nafsu diri tu. Nafsu yang besar ini akan push kita usaha lebih. Lama-lama anda akan faham rupanya maksud nafsu dan impian itu tak jauh beza.


10 Cabaran Ini Saya Alami Sepanjang Belajar Sambil Bekerja

Sebuah gambar konvokesyen tergantung di dinding. Sesekali merenung foto penerimaan ijazah itu menyuntik rasa positif dalam diri. Menggapai segulung diploma, ijazah atau pun master sambil bekerja merupakan impian sesetengah orang.

Apa yang dititipkan di sini merupakan pengalaman saya ketika diberi peluang oleh Allah SWT bagi mengikuti Program Pendidikan Jarak Jauh (PJJ) di bawah Universiti Sains Malaysia (USM).

Memang tidak dapat dinafikan apabila kita telah lama meninggalkan dunia kampus, otak kita ‘berkarat’. Kita semakin malas membaca, setidak-tidaknya pada bacaan yang berbentuk ilmiah. Tambahan lagi ledakan media sosial makin menjauhkan diri daripada buku-buku yang bersifat intelektual.

Jika ada menulis pun, hanya berkisar hal tugasan rasmi kita sahaja. Maka, tidak dapat tidak apabila kembali dalam akademik, diri dipaksa untuk rajin menelaah dan berfikir secara kritis secara analitikal. Kita juga perlu kuasai kemahiran menulis secara gramatis dan berakademik.

Untuk berjaya dalam PJJ ini kita kena pandai berkawan kerana banyak tugasan yang perlu dilunaskan secara berkumpulan terutama pada tahun pertama dan kedua. Maka, saya perlu ringankan mulut untuk bersembang dan berkenalan dengan rakan-rakan baru. Dengan demikian tugasan dapat diselesaikan lebih mudah.

Kenalan baru ini bukan sahaja dijumpai dalam kelas, tetapi dihubungkan melalui portal pembelajaran yang disediakan oleh pihak universiti (e-learning). Apabila bekerja berkumpulan pula, perlulah banyak bertolak ansur dan saling faham-memahami. Maklumlah ada kerja perlu dibahagi-bahagikan.

Dalam pengajian ini juga, saya berpeluang bercampur gaul dengan mereka yang bergelar warga emas. Antara mereka ialah En. Bustaman (Pegawai di JKR) dan En. Taib (Guru Besar). Mereka berdua sebenarnya akan bersara dalam beberapa tahun lagi.

Namun semangat dan tenaga mereka umpama orang muda. Kadang kala tampak mereka lebih aktif berbanding pelajar-pelajar lain. Saya juga banyak belajar daripada otai-otai ini.

Mereka tidak seperti kita yang cenderung terburu-buru dan banyak membuang masa. Mereka juga tidak berkira sangat untuk menolong dan mudah mesra.

Salah seorang daripada pelajar warga emas ini mengeluarkan kenyataan yang sangat tip-top, “Aku belajar begini untuk cabar diri sendiri.”

Untuk kami di PJJ USM, sistem sokongan mereka sangat bagus. Antaranya kami juga disediakan portal rasmi yang memuatkan segala yang diperlukan dalam pengajian ini.

Antaranya ialah perancangan akademik, jadual kelas, pengumuman terkini, video kuliah, senarai rakan sekursus, modul dalam format pdf, rakan yang ambil subjek sama dan sebagainya.

Segala kemudahan kepada pelajar sepenuh masa dapat kami nikmati ketika berada dalam kursus intensif. Harga makanan dalam kampus USM itu pula begitu murah.

Berdasarkan pengalaman dan taklimat yang diberi oleh pihak pentadbiran, isu tahun pertama adalah agak kritikal. Menjelang tahun kedua, ramai yang terkandas disebabkan mereka gagal dalam peperiksaan atau berhenti secara sukarela.

Untuk sesi kemasukan saya sendiri tidak kurang 30% daripada rakan-rakan sekemasukan ‘hilang dari radar’. Dikatakan ada beberapa teori tentang senario ini (berdasarkan perbincangan dengan rakan-rakan dan pensyarah):

i. Tidak ada desakan dalaman yang kuat iaitu matlamat dan objektif melanjutkan pelajaran.
ii. Tidak sanggup bersusah payah kerana memang melakukan dua perkara besar dalam satu masa itu banyak kepayahannya.
iii. Sekadar ingin mencuba dan menduga di tahun pertama. Maksudnya, sekadar mahu mencuba pada peringkat awal dan apabila didapati perjalanannya tidak seperti yang dihajati, mereka berhenti.
iv. Masalah-masalah yang tidak dapat dielakkan. Misalnya isu kewangan, masalah kesihatan, masalah keluarga, majikan tidak benarkan dan sebagainya.

Setiap tahun, kami dicadangkan mendaftar tidak kurang 6 mata pelajaran untuk bergraduasi mengikut tempoh dicadangkan. Saya cuba mengikut trek itu. Alhamdulillah sasaran saya tidak tersasar jauh. Saya tamatkan pengajian dalam masa 5 tahun (lewat setahun sahaja berbanding tempoh disyorkan).

Untuk menghadapi tugasan-tugasan yang tersenarai panjang itu, saya ambil satu langkah pencegahan awalan. Matlamat yang ditetapkan ialah saya tidak gagal atau bertangguh menyiapkannya. Apa yang saya lakukan adalah menyalin kembali tugasan setiap subjek (yang berasingan) ke dalam satu senarai.

Kemudian senarai itu dicetak dan ditampal di dinding ‘bilik perang’ (perang sangatlah) saya. Dengan cara begitu semua tugasan tercatat dalam sehelai nota. Di situ terpapar tajuk, format, dan tarikh tutup setiap tugasan. Alhamdulillah dengan cara itu, saya selesaikan satu persatu tugasan esei sampai siap kesemuanya.

Berkenaan teknik belajar, lain orang lain caranya. Bagi saya itu subjektif. Sememangnya ketika bekerja, tumpuan kepada pelajaran tidak begitu bagus.

Secara jujurnya waktu paling efektif kami menelaah pelajaran adalah ketika kursus intensif (3 minggu). Ketika itu kami perlu tinggal di kampus, beruzlah dan meninggalkan segala kemewahan dunia (haha). Pada waktu itulah diadakan kelas sampai lewat malam, ujian, kuiz, presentation serta pertemuan langsung dengan pensyarah.

Soal yuran dan kewangan ini memang fundamental. Kami mungkin beruntung kerana yuran PJJ USM ini paling murah (setakat ini). Ketika mendaftar dalam tahun pertama, yurannya kira-kira RM1500 (bagi kursus saya). Untuk tahun kedua dan seterusnya adalah kira-kira RM1200 setahun.

Cara untuk kita bayar pun cukup fleksibel. Yang penting kena selesaikan yuran tahunan sebelum mendaftar untuk tahun seterusnya. Kalau yuran tahun itu belum selesai pun, kita masih boleh ambil peperiksaan akhir.

Pernah pada tahun kedua pengajian, saya menjual kesemua kelengkapan kamera DSLR untuk menampung kos pengajian. Saya korbankan kamera NIKON D80, flash dan lensa 18-200mm yang sangat disayangi.

Dalam hal duit ini kena selalu beringat untuk menyimpan, berjimat dan berdoa agar rezeki dari Allah itu berkat. Agar kita dapat bayar apa yang sepatutnya dibayar.

Ramai juga rakan-rakan menukar kursus pada tahun pertama. Misalnya ramai menukar bidang daripada ekonomi dan pengurusan kepada sains sosial.

Ini menyukarkan mereka sendiri dan pihak pentadbiran. Jadi pada peringkat awal perlu dipilih kursus yang paling sesuai dengan jiwa dan kecenderungan diri. Jika tidak, sukar untuk meneruskan perjuangan hingga ke akhirnya.

Kapitalis akademik? Ini merupakan golongan yang cukup bijak ambil kesempatan atas keterdesakan pelajar. Antara aktiviti mereka adalah tawarkan jawapan tugasan dengan mengenakan bayaran tertentu.

Contohnya satu tugasan esei mereka caj RM300, atau RM500. Bagi mereka yang tidak kisah tentang kejujuran dan keberkatan, ada yang ambil jalan sebegini. Bayar sahaja, tugasan siap dan hantar.

Inilah isu yang lebih menghantui pelajar-pelajar PJJ kerana mereka lebih tercabar dari segi kesibukan antara kerja dan pengajian. Cuma suka diperingatkan, pihak universiti boleh mengesan penipuan sebegini.

Kalau tak berani tempuh kesukaran kita tidak akan berjaya.

Perlu tidur lewat untuk siapkan tugasan.
Perlu kurangkan lepak-lepak untuk membaca dan menulis.
Perlu memandu jauh-jauh untuk pergi kelas dan peperiksaan.
Perlu simpan duit untuk bayar yuran dan kurangkan berbelanja perkara tak penting.
Perlu tinggalkan keluarga untuk kursus intensif.
Perlu meningkatkan tenaga pemikiran (kognitif) lebih daripada biasa.
Perlu pertingkatkan doa dan tawakkal.
Perlu lebih menjaga tugas hakiki agar tak terabai.

Ya memang begitulah cabaran-cabaran yang kena dihadapi apabila belajar sambil bekerja.

Sebenarnya kita diberi banyak ruang untuk tamatkan pengajian mengikut kemampuan diri. Misalnya dibolehkan menggugurkan subjek, boleh cuti satu sidang akademik, boleh bayar yuran tak ikut jadual, boleh belajar sehingga 10 tahun untuk bergraduasi. Ini semua dibenarkan. Ada yang habiskan ‘on time’, ada yang 8 tahun lamanya menyelesaikan semua subjek. Ia memang menuntut kesabaran dan komitmen yang tinggi.

Setiap hujung sidang akademik, biasanya dalam bulan Januari, kami perlu hadir kursus intensif di USM Pulau Pinang. Tempohnya kira-kira 3 minggu. Ketika ini, ada rakan wanita yang menyewa rumah dan bawa anak kecil kerana masih menyusu. Ada yang tiba-tiba kena balik rumah kerana anak isteri sakit, dan sebagainya. Ada yang tiba-tiba kembali ke pejabat kerana urusan kerja yang tidak dapat dielakkan walaupun dalam cuti tanpa rekod.

Akhirnya pada tahun 2015 saya menamatkan pengajian walaupun tidak dapat anugerah dekan, hihi. Untuk makluman, setiap semester tidak kurang 50 orang pelajar PJJ ini yang tersenarai menerima anugerah dekan.

Bukan senang tau belajar sambil bekerja ni. Jadi, kepada pelajar sepenuh masa, gunakanlah peluang yang Allah beri itu sebaik-baiknya. Anda punya tumpuan yang optimum terhadap pengajian.


11 Langkah Mudah Buat Poskad DIY Gambar Anda Di Jepun

Kali ini aku akan berkongsi cara untuk membuat DIY (do it yourself) poskad di negara Jepun dengan gambar pilihan korang sendiri.

Apa yang aku tahu, hanya convenient store 7-eleven sahaja yang membolehkan untuk print poskad ini. Jadi aku akan refer hanya kombini store 7-eleven sahaja.

Cara-cara untuk print diy poskad di 7-eleven:

1. download software ‘seven-eleven multicopy’ (bagi ios) untuk membuat koneksi dengan mesin fotocopy di dalam 7-eleven.

2. Sediakan gambar untuk print dengan saiz resolusi yang besar supaya apabila print nanti gambar tidak pecah (saiz gambar yang aku pilih adalah 5mb).

3. Pilih bahasa English dan tekan butang print. Untuk cetakan poskad, tekan pada poskad print di mesin fotocopy dan tekan butang agree bagi meneruskan.

4. Pilih ‘provide postcard’ untuk dapatkan poskad dari mesin print dan bagi yang ada saiz poskad kosong sendiri korang boleh masukkan di dalam mesin dan tekan ‘own postcard’.

5. Pelbagai cara boleh digunakan bagi print poskad seperti cd, pendrive, wifi, sd card dan juga infrared. Tapi yang paling senang dengan peredaran arus zaman sekarang adalah wifi. Jadi proceed pada wifi.

6. Pilih jenis handphone korang samada ios atau android. Setiap os mempunyai application yang sama iaitu ‘seven-eleven multicopy’.

7. Selepas membuat pilihan jenis operation system handphone korang, bukak wifi dan connect dengan ‘711_multicopy’ dan bukak applikasi ‘seven-eleven multicopy’ bagi upload gambar ke dalam mesin fotocopy.

8. Selepas gambar diupload ke dalam mesin, korang boleh buat pilihan berapa salinan yang nak dicetak dan mengikut berapa gambar yang dipilih.

9. Selepas itu, pilih untuk gambar black and white atau colour dan juga setting untuk pilih samada nak gambar full di atas poskad ataupun di tengah poskad dengan ada border di tepi poskad.

10. Selepas segalanya dipilih, masukkan wang syiling atas jumlah berapa amount yang ditunjukkan mengikut pada berapa helai korang nak print.

11. Siap. Dan boleh tulis ucapan, nama dan alamat di atas poskad dan beli setem di kaunter 7-eleven untuk pengeposan dan terus pos kepada sesiapa sahaja.

Sekian sahaja perkongsian kali ini dari aku. Jika ada yang nak order poskad DIY, boleh emailkan gambar kepada aku (hubungi aku di FB).

Baca lagi: 6 Tip Cari ‘Souvenir’ Murah Dan Percuma Masa Travel Di Jepun


Anak Perempuan Pengerusi Korean Air Letak Jawatan

Pengerusi Korean Air, Cho Yang-ho membuat permohonan maaf secara terbuka terhadap sikap dua anak perempuannya yang ‘tidak matang’. Kedua-dua anak perempuannya itu akan meletak jawatan selepas beberapa kontroversi yang melibatkan mereka berdua.

Anak bongsu pengerusi Korean Air, Cho Hyun Min yang memegang jawatan pegawai pemasaran di syarikat itu kini berada dibawah siasatan pihak polis selepas insiden membaling botol air ke muka seorang pekerja pengiklanan dalam satu mesyuarat. Insiden tersebut dilaporkan terjadi akibat ketidakpuasan hati Cho Hyun Min terhadap jawapan yang diberikan oleh lelaki itu.

Ini bukanlah kontroversi pertama yang melibatkan anak pengerusi Cho Yang-ho. Empat tahun yang lepas kakak kepada Cho Hyun Min iaitu Heather Cho memaksa salah satu penerbangan Korean Air berpatah balik akibat berang dengan cara hidangan kacang yang diberikan dalam bungkusan dan bukannya dalam pinggan. Akibat insiden yang dikenali sebagai ‘nut rage’ itu Heather kemudian dipenjarakan.

Berikutan dua insiden itu, pengerusi Korean Air tampil membuat permohonan maaf secara terbuka dan berjanji bahawa kedua-dua mereka akan meletakkan jawatan daripada syarikat penerbangan itu.

Cho Hyun Min kemudian meminta maaf kepada seluruh staf yang pernah bekerja dengannya melalui email. Beliau bagaimanapun tidak mengaku membaling botol ke muka lelaki tersebut.


Umur 88 Tahun, Wanita Ini Masih Bekerja Di Dewan Bedah

Ramai orang kagum dengan wanita berusia 88 tahun ini apabila mendapat tahu dia masih bekerja sebagai doktor bedah di hospital walaupun umurnya telah lanjut. Namanya Alla Ilyinichna Levushkina, doktor bedah tertua di Rusia.

Selama 67 tahun bekerja, dia telah melakukan lebih dari 10,000 operasi pembedahan. Dan kini dia masih melakukannya kerana baginya doktor bedah bukan sekadar kerjaya tetapi ia adalah sebahagian dari kehidupannya.

“Saya kerja dan lakukan macam-macam. Saya tak buat apa-apa untuk persaraan. Doktor – ia bukan sekadar profesion, ia adalah cara hidup. Apa lagi ada di dalam kehidupan doktor bedah, jika tidak bekerja?”

Sekarang Levushkina melakukan 4 pembedahan dalam seminggu sahaja. Dia memulakan harinya seawal pukul 8 pagi di klinik dan kemudian ke hospital untuk melakukan pembedahan selepas pukul 11 pagi. Waktu tidak bekerja pula, dia menjaga anak saudara lelakinya yang kurang upaya.

Sebenarnya Levushkina mahu menjadi ahli geologi semasa kecil tetapi selepas membaca buku tentang doktor, ia telah membuatkan Levushkina mahu menjadi doktor bedah. Jadi, dia fokus belajar dan masuk ke salah sebuah universiti perubatan yang terbaik di Moscow.

Levushkina tidak mempunyai anak dan tidak pernah berkahwin. Tapi dia mempunyai 8 ekor kucing jalanan yang dijaganya di rumah sebagai teman. Baru-baru ini dia turut menerima anugerah doktor terbaik di Rusia, Anugerah Vocation kerana kesetiaannya pada kerjayanya itu.

“Apabila saya merawat seseorang, dia akan menjadi orang yang rapat dengan saya,” ujar Levushkina.

Apabila ditanyakan rahsia dia panjang umur dan kuat, dia menjawab:

“Saya hidup kerana ia adalah kehendak Tuhan. Siapa yang akan bagi saya tenaga untuk hidup dan bekerja pada usia 88 ini?”


UMW Sedia Membida Perodua Dengan Nilai RM418 Juta

Berjaya menjadi syarikat nasional dengan penjualan kereta terbanyak sudah pastinya berjaya menarik perhatian pelabur. Itulah yang dihadapi oleh Perusahaan Otomobil Kedua Sdn Bhd (Perodua) yang konsisten memperoleh keuntungan melebihi RM400 juta setahun sejak 2012.

Terbaru, UMW Holdings Bhd selaku syarikat dibawah Permodalan Nasional Berhad yang menjalankan bisnes melibatkan automotif, barangan pembuatan dan industri dikatakan berminat untuk membida Perodua bersama MBM Resources Bhd dengan nilai mencecah RM 1 bilion.

Berdasarkan rundingan yang dibuat, UMW Holdings berminat untuk melabur sebanyak RM418 juta buat Perodua dengan nilai pegangan sebanyak 10% manakala RM501 juta bakal dilaburkan buat MBM Resources dengan nilai pegangan 50.1%.

Setakat ini, ketiga-tiga syarikat ini masih lagi di dalam rundingan. Dikatakan harga yang ditawarkan UMW Holdings belum cukup memukau untuk membuatkan Perodua dan MBM Resources memilih untuk menjual saham mereka.

Kerjasama diantara ketiga-tiga syarikat ini membolehkan mereka memperoleh lebih banyak peluang bisnes berikutan penawaran kepakaran yang pelbagai.

Untuk pengetahuan anda, UMW Toyota Motor juga merupakan sebahagian daripada syarikat dibawah kendalian UMW Holdings selain daripada Daihatsu dan Hino Malaysia.


‘Unbowed, Unbent, Unbroken’ – Rebut Takhta Jadi Raja, KJ Rujuk Kata-Kata Games Of Thrones

Jodoh bekas Ahli Parlimen Rembau bersama UMNO nampaknya tidak panjang apabila beliau disahkan sudah dipecat daripada parti tersebut.

Keputusan itu hadir bersama-sama dengan beberapa lagi ahli UMNO yang lain, yang turut dipecat dan digantung keahlian.

Mengulas pemecatan beliau di laman Twitter, Khairy berkata, “Malam ini saya dipecat oleh parti yang saya sayang, yang saya berikan kesetiaan.” Di akhir ciapannya, beliau berkata, “Unbowed, unbent, unbroken.”

Malam ini saya dipecat oleh parti yang saya sayang, yang saya berikan kesetiaan. Unbowed, unbent, unbroken.

— Khairy Jamaluddin 🇲🇾🌺 (@Khairykj) January 27, 2023

Apa yang menariknya, kata-kata tersebut sebenarnya diambil daripada salah satu episod di dalam siri perebutan kuasa Games of Thrones.

GOT sebenarnya mengisahkan mengenai sembilan keluarga bangsawan berperang melawan satu sama lain untuk mendapatkan takhta ke atas tanah Westeros.

Dalam masa yang sama, satu kuasa semakin meningkat selepas ribuan tahun dan mengancam kewujudan manusia yang hidup.

Melihat kepada situasi semasa yang dihadapi KJ, ia boleh dikatakan perebutan kuasa yang terjadi di dalam UMNO hampir sama seperti GOT.

Cumanya, Khairy gagal untuk merebut jawatan presiden UMNO selepas jawatan itu sah tidak akan dipertandingkan selepas perwakilan pada Perhimpunan Agung UMNO (PAU) 2022 menyokong usul agar jawatan presiden dan timbalan presiden tidak akan dipertandingkan.

Selain itu, netizen juga banyak menggambarkan bahawa kebanyakan watak penting UMNO yang pernah dipecat, berjaya menjadi Perdana Menteri Malaysia.

Antara yang disebut-sebut netizen adalah Tun Mahathir, Anwar Ibrahim dan Muhyiddin Yassin semuanya adalah Perdana Menteri yang pernah dipecat oleh UMNO.

Tetapi persoalan yang kini ditanya oleh netizen, adakah Khairy akan kembali dan merebut jawatan nombor satu parti tersebut? Dan adakah beliau akan mencipta sejarah seperti mana mereka yang dipecat sebelum ini?

Selain Khairy, bekas ketua Umno Selangor Tan Sri Noh Omar turut dipecat. Manakala empat ahli termasuk Ahli Parlimen (MP) Sembrong Datuk Seri Hishammuddin Hussein telah digantung keahlian.

Difahamkan bahawa keputusan itu dibuat pada Mesyuarat Majlis Kerja Tertinggi (MKT) UMNO yang dipengerusikan Presiden UMNO, Datuk Seri Dr Ahmad Zahid Hamidi malam tadi.


‘Uncle’ Belanja 1,000 Sushi Selepas Terharu Dengan Niat Murni Peniaga Ini

Minggu lalu, tular kisah seorang pemuda bernama Hafidz yang bermurah hati menjual sushi pada harga hanya RM1. Bukan itu sahaja, setiap hari Jumaat beliau akan menyumbangkan 50 biji sushi kepada mereka yang kurang bernasib baik.

Apabila ditanya apa yang membuatkan beliau berbuat demikian, Hafidz menjawab beliau dilahirkan di dalam keluarga golongan kelas pertengahan. Jadi, peluang untuk makan sushi amatlah jarang kerana harganya yang biasanya mahal.

Hai Guys, Aku dah seminggu jual Sushi dekat AU5 dpn Sk Lembah Keramat . Tak Mahal pun Rm1 je . Setiap hari Jumaat , aku ada 50pcs sushi untuk disedekahkan bg yg lapar dan takde duit . Minta tlg RT agar tweet ni sampai pada org2 sush yg teringin mkn sushi ! Thanks ❤ pic.twitter.com/JWOe7RgGDZ

— PENJAGA KEBUN (@hafidzshihab) October 22, 2020

Menurut Hafidz, pada mulanya perniagaan yang berpusat di AU5 berhadapan SK Lembah Keramat itu tidak mendapat sambutan kerana mereka tidak biasa dengan konsep sushi yang dijual di luar tetapi lama-kelamaan terdapat beberapa pengunjung tetap yang singgah ke kedai beliau.

Selepas tweet beliau viral, perniagaan beliau bukan sahaja berkembang pesat bahkan terdapat beberapa penerbitan majalah telah bertemu beliau dan menulis mengenai perniagaannya .

Baru-baru ini, seorang uncle Cina bernama Kelvin Lim yang pemurah telah membayar 1,000 biji sushi untuk derma Hafidz yang seterusnya.

Mereka bertemu pada 28 Oktober 2020 lalu dan Kelvin telah menyerahkan duit untuk 1,000 biji sushi tersebut.

“Hafidz, keep it up. Kita semua darah sama warna. Merah semua. We should help each other,” antara pesanan Kelvin untuk Hafidz yang dikongsikan beliau di Twitter.

“ Hafidz, keep it up ! Kita semua darah sama warna . Merah semua . We should help each other . “ ❤❤ #kitajagakita  #sushiRm1 pic.twitter.com/baS6ySXFAU

— PENJAGA KEBUN (@hafidzshihab) October 28, 2020

Buat anda yang mahu merasa sushi RM1 ini atau turut mahu belanja Sushi seperti Kelvin, boleh mesej beliau di sini. Semoga perniagaan Hafidz akan terus maju di masa akan datang.

Ini pula artikel berkaitan sushi yang lain jika anda penggemar sushi. Klik pada pautan di bawah.

Kod Hijau Di Dalam Filem The Matrix Rupanya Adalah Resepi Sushi

Rasai Keunikan Rasa Pizza Dan Sushi Ulat Sagu Di Restoran D’Place Kinabalu


Uncle Roger Dakwa Makanan Malaysia Versi Singapura Nampak ‘Aneh’

Nigel Ng, YouTuber dan juga seorang pelawak yang terkenal dengan persona sebagai Uncle Roger, mengatakan bahwa negaranya memiliki makanan yang lebih baik daripada Singapura.

“Kamu hanya melakukan versi aneh, kurang bagus dari apa yang kami lakukan, jujur saja. Bak kut teh anda pucat, nampak dalam,” katanya kepada The Straits Times (ST) dalam sebuah wawancara yang diterbitkan pada hari Rabu.

“Saya fikir ada lebih banyak persamaan daripada perbezaan, tetapi Malaysia memiliki makanan yang lebih baik, terutama di Penang. Saya tidak fikir daerah mana pun di sini dapat menyamai Penang – terlalu enak,” tambahnya.

Pandangannya tentang makanan di Singapura telah menarik perhatian sesama netizen yang memiliki reaksi beragam.

Beberapa orang berpikir bahwa seorang pelawak tidak boleh dianggap serius karena kata-katanya, terutama jika ia melawak dengan menjadikan makanan sebagai bahan lawaknya.

Ng, yang memiliki 5.99 juta pengkikut di YouTube, kini berada di Singapura untuk jelah komedi Haiyaa. Beliau mula mendapat populariti apabila salah satu video YouTubenya tular pada tahun 2020.

Chef Wan buli Uncle Roger dan ajar cara masak dengan betul tanpa guna MSG. Rujuk pautan di bawah untuk membaca.

Chef Wan Buli Uncle Roger Dan Ajar Cara Masak Dengan Betul Tanpa Guna MSG

Gara-Gara Jadikan Isu Rusia Dan Ukraine Sebagai Bahan Jenaka, Uncle Roger Dikecam Warganet

‘Uncle Roger’ Jumpa Hos BBC Selepas Video Reaksi Cara Masak Nasi Tular Seluruh Dunia


‘Uncle Roger’ Jumpa Hos BBC Selepas Video Reaksi Cara Masak Nasi Tular Seluruh Dunia

Baru-baru ini tular di media sosial video seorang comedian Malaysia, Uncle Roger memberi reaksi pada video memasak nasi goreng telur oleh hos BBC, Hersha Patel yang berjaya menarik perhatian ramai orang.

Bagi anda yang sudah menonton video tersebut, pasti anda berasa terhibur melihat reaksi Uncle Roger dan berasa terkejut dengan cara hos tersebut masak nasi kerana tidak membasuhnya serta bersihkan dengan air paip selepas ditanak.

Tidak dapat dinafikan, lain negara memiliki cara berbeza dalam penyediaan makanan mereka. Oleh itu, rata-rata netizen di seluruh dunia memberikan reaksi dengan mengatakan cara memasak nasi tersebut tidak betul dan sebagainya.

Terbaharu, hos tersebut, Hersha Patel telah memuatnaik satu video beliau bersama Uncle Roger di Twitter dengan mengatakan akan ada sebuah video kolaborasi bersama selepas ini.

Menerusi perkongsian tersebut, Uncle Roger mengatakan akan melihat cara Hersha masak nasi kerana menurut Hersha, beliau sebenarnya masak nasi dengan cara berbeza. Untuk video masak di BBC itu, beliau hanya ikut resipi yang diberikan.

To all my new friends/haters @MrNigelNg and I have just had a lovely afternoon discussing my 'crimes' against rice… watch this space.. collab coming soon, give me a follow! #riceislife #uncleroger pic.twitter.com/vQivHNp9V5

— Hersha Patel (@hershapatel1) July 24, 2020

Apapun, sama-sama kita nantikan video Uncle Roger memberikan reaksi kepada cara masak Hersha akan datang. Apakah pandangan anda akan cara memasak Hersha Patel itu? Jujur kami katakan kami gelak sakan apabila Uncle Roger kata sukat air guna jari sahaja!

Sementara itu, kami kongsikan beberapa artikel menarik untuk baca pada pautan di bawah ini. Klik sahaja!

Gara-Gara Keliru Antara Rendang Daging Dengan Kari, Netizen Malaysia Serang Twitter CNN

Chef Zaleha Olpin Lancar Buku ‘My Rendang Isn’t Crispy’ Julai Ini

Netizen Tergamam Dengan Cara Potongan Buah Nangka Di Amerika Syarikat Ini


Undang Bahaya Dan Tidak Selamat, Netizen Risau Lihat Kanak-Kanak Berpelukan Main ‘Flying Fox’

Pada hari minggu lalu tular satu rakaman video seorang wanita bermain flying fox sambil memegang anaknya. Tindakan wanita itu telah mendapat perhatian pihak polis dan kertas siasatan telahpun dibuka setelah mendapat laporan mengenai insiden tersebut.

Tidak berakhir di situ saja, netizen bertambah marah dengan pihak penganjur aktiviti flying fox di Kuala Kubu Baru itu apabila tular satu rakaman video di mana dua kanak-kanak kecil berpelukan membuat aktiviti tersebut.

Pada awal video itu kelihatan seorang petugas aktiviti itu ‘melepaskan’ dua kanak-kanak dari titik permulaan turun ke bawah. Walaupun dua orang membuat aktiviti tersebut, cuma seorang sahaja yang diberikan topi keledar keselamatan. Namun saiz topi biru tersebut lebih besar daripada kepala kanak-kanak itu sehingga senget apabila dipakainya.

Dalam masa yang sama, kanak-kanak bertopi biru itu juga memegang action cam  untuk merakam sepanjang perjalanan mereka turun dari starting point mereka dilepaskan turun ke bawah.

Sementara itu, pada durasi yang ke-25 saat kelihatan muka kanak-kanak bertopi biru itu ‘berlanggar’ dengan tali yang mengikat kedua-duanya apabila mereka hampir sampai di titik tamat.

Nyata netizen ini bukanlah cara yang betul untuk menjadikan anak-anak lebih berani dengan mendedahkan mereka terhadap aktiviti berbahaya yang hanya sesuai untuk golongan dewasa.

Orang ramai berharap agar pihak-pihak berkuasa dapat menjalankan siasatan dan mengenakan tindakan tegas terhadap penganjur kerana ‘mengabaikan’ keselamatan peserta seperti membenarkan kanak-kanak di bawah umur bermain dan tidak menyediakan kelengkapan keselamatan yang mencukupi.

Setakat artikel ini ditulis, hantaran video itu telah mendapat lebih 2,000 kali perkongsian dan orang ramai mengambil serius terhadap tindakan penganjur serta ibu bapa kepada kedua-dua kanak terbabit yang membenarkan mereka melakukan aktiviti berkenaan.

Terdahulu polis telah membuka kertas siasatan terhadap seorang wanita yang memegang budak ketika buat aktiviti sukan lasak flying fox.


Pada 23 September tiba di Capetown, di sambut oleh Pak Gielmi (Hilmi), Faghrie, dan Abdullah Waggie, orang Melayu di Capetown yang merupakan keturunan dari orang Melayu yang dibuang ke Capetown oleh Belanda sekitar abad ke 17.

Di South Africa, mereka dikenali sebagai ‘Cape Malay’ namun kebanyakan orang Melayu disitu lebih gemar dikenali sebagai orang Melayu.

Hal ini kerana ‘Cape Malay’ merupakan definisi penjajah Belanda dan British terhadap orang Melayu dan pebagai bangsa lain yang beragama islam contohnya India Muslim.

Namun, orang Melayu disini berasal dari kepulauan Melayu sebelum dipisahkan oleh sempadan Negara melalui penjajahan sebelum terbentuknya Malaysia dan Indonesia.

Saya mendapat undangan untuk tinggal bersama keluarga Abdullah Waggie menerusi program ala homestay, di mana saya tinggal di rumahnya dan beberapa rumah orang Melayu disana bagi membolehkan saya mengenali dengan lebih dekat budaya orang Melayu disana.

Bersama saya, saya turut membawa ibu, ibu saudara dan bapa saudara saya serta dua orang sahabat baik saya yang turut berminat mengenali budaya orang Melayu disana selain membantu saya mempromosikan budaya orang Melayu dari Malaysia.

Antaranya, mengadakan ‘charity sale’ dengan menjual baju kurung yang terpakai dan baju Batik Sarawak serta tudung dari Malaysia. Hasil jualan kami dermakan kepada sekolah orang Melayu yang dikendalikan oleh Abdullah Waggie.

Untuk dua minggu pertama, kami tinggal di Constantia, yang terletak berdekatan kawasan ladang anggur yang juga digunakan sebagai tempat sambutan Festival Warisan Budaya Melayu atau Annual Malay Cultural Heritage Festival 2016.

Festival ini dianjurkan oleh Persatuan Melayu Cultural Heritage Society South Africa selama 5 tahun semenjak 2011.

Festival ini merupakan antara usaha memartabatkan dan mempromosikan warisan dan budaya orang Melayu dalam kalangan orang Melayu di Capetown serta orang tempatan sempena ‘Heritage Day’ yang diadakan setiap 24 September.

Namun, tarikh festival ini berubah-ubah bergantung kepada perancangan penganjur. Kebetulan saja tahun ini festival ini diadakan pada hari yang sama Heritage Day diadakan kerana ia jatuh pada hari minggu.

Pada hari ‘Melayu Cultural Heritage Festival 2016, pelbagai program telah diadakan antaranya demo masakan Cape Malay oleh Salwaa Smith, seorang blogger Melayu & penulis buku resipi masakan Cape Malay.

Selain itu, satu pertandingan ratu cantik yang dinamakan ‘Face of Melayu’ telah diadakan di mana anak-anak muda Melayu yang terpilih untuk bertanding akan diuji melalui komitmen mereka dalam mempromosikan budaya orang Melayu dan pengatahuan mereka tentang sejarah dan warisan Melayu atau keluarga mereka sendiri.

Pemenang yang terpilih akan melawat Malaysia & Indonesia bagi mengenali budaya orang Melayu di mana asalnya orang Melayu.

Dalam pertandingan itu, Khadija De Roos, 19 tahun, yang merupakan campuran Melayu dan India telah muncul juara. Apabila saya bertanya kepada mereka apakah makna ‘Melayu’ kepada diri mereka, beliau menyatakan bahawa:

Melayu adalah asal usul nenek moyang saya dan saya dibesarkan oleh ibu bapa saya. Khadija De Roos

Bekas juara tahun 2015, Maryam Agherdien berketurunan Melayu dari Pulau Pinang turut bersetuju dengan beliau dan menyatakan bahawa:

…orang muda tahu tentang asal-usul mereka Cuma mereka perlu diingatkan semula tentang perlunya mengetahui asal-usul mereka dan kepentingan warisan dan budaya mereka.

Khadija, kiri bersama pemenang tahun lalu, Maryam. Berbeza dari pertandingan ratu cantik yang lain, Khadija dikalungkan rantai emas bagi menggantikan mahkota.

Semua finalis akan terus bertanding untuk pertandingan tahun depan secara automatik. Sepanjang pertandingan tersebut, peserta yang terpilih dibawa ke radio tempatan untuk menceritakan tentang penglibatan mereka dalam pertandingan ‘Face of Melayu’ dan aktiviti yang perlu dilakukan.

Mereka juga turut memperagakan pakaian orang Melayu dari Malaysia dan Indonesia seperti baju kurung yang kami bawa untuk jualan amal dan pakaian tradisional orang Indonesia dari pelbagai etnik. Peserta juga turut memakai pakaian dari pereka Melayu tempatan yang terlibat dalam pertandingan tersebut.

Finalis memakai pakaian orang Melayu dari Indonesia yang dibawa oleh kedutaan Indonesia.

Finalis F.O.M memakai baju kurung yang digunakan untuk jualan amal.

Selain itu, satu demonstrasi cara pemakaian ‘Midora’ iaitu sejenis hiasan kepala yang dipakai oleh orang Melayu disini semasa perkahwinan.

Oleh kerana ramai orang Melayu yang bekerja di bawah colonial barat, maka sebahagian dari cara pemakaian baju dan makanan orang Melayu turut dipengaruhi oleh Barat.

Oleh itu, pernikahan orang Melayu akan mengikut cara orang Islam tetapi pengantin perempuan akan memakai gaun dan ‘Midora’ sebagai hiasan kepala manakala pengantin lelaki akan memakai tuksedo.

Saya ditemuramah oleh media tempatan ‘Itv’, dari Johannesburg mengenai pengalaman menyertai festival tersebut dan lawatan saya ke Capetown.

Pameran sejarah orang Melayu dan koleksi gambar keluarga orang Melayu serta jenis-jenis ‘topi’ yang dipakai oleh orang Melayu dahulu turut dipamerkan di Melayu Cultural Heritage Festival.

Antara gambar yang menarik dipamerkan ialah gambar pekerjaan orang Melayu ketika itu yang mahir dalam pelbagai bidang antaranya ilmu pertukangan seperti perabut, menjahit baju, dan menangkap ikan.

Tidak ramai yang mengetahui bahawa banyak bangunan di Capetown sebenarnya dibina oleh orang Melayu semasa zaman kolonial Barat. Ramai orang Melayu ketika itu memakai topi merah yang dipanggil ‘Fez’ dari Morocco.

Turut dipamerkan, pakaian orang Melayu khususnya golongan wanita yang pulang dari Mekah yang dinamakan ‘Hujaj’. Pakaian ini dibeli dari orang Melayu yang menjualnya di Mekah dan dipakai setelah mereka kembali dari Mekah.

Pakaian ini turut di pakai semasa majlis perkahwinan orang Melayu di mana saudara-mara (biasanya orang yang lebih tua) yang pernah mengerjakan ibadah haji dari sebelah pihak pengantin akan menjemput pengantin perempuan ke rumah baru yang dibeli oleh pengantin lelaki.

Menurut orang Melayu disini, apabila seorang lelaki ingin berkahwin, mereka perlu menyediakan rumah dan segala kelengkapan asas dalam rumah tersebut.

Oleh itu, walaupun tidak mempunya hantaran berbentuk wang ringgit dan hanya mas kahwin serta apa sahaja hadiah yang dipersetujui semasa lamaran dibuat, bakal suami perlu memastikan bahawa dia mempunyai sebuah rumah untuk tinggal bersama selepas berkahwin mengikut kemampuannya.

Menariknya, selama 7 hari, ‘hujaj’ ini akan datang ke rumah pengantin baru dan memasak serta mengemas rumah bak raja sehari. Bezanya, mereka ini diraikan selama 7 hari dimana pengantin baru tidak perlu berbuat apa-apa dan menikmati layanan istimewa oleh hujaj-hujaj yang datang ke rumah mereka!

Oleh kerana hubungan yang rapat antara komuniti Melayu disini, kebanyakan persiapan perkahwinan akan dibantu oleh sanak saudara yang akan menawarkan diri untuk menghias atau memasak masakan atau minuman untuk majlis perkahwinan sama seperti orang Melayu dahulu.

Malah, apabila ingin mengundang tetamu ke majlis perkahwinan mereka, bakal pengantin baik yang lelaki mahupun perempuan akan melawat saudara-mara terdekat dan meminta agar didoakan perkahwinan mereka.

Secara tidak langsung, ia membolehkan bakal pengantin mengenali saudara-mara dengan lebih rapat dan mengukuhkan hubungan keluarga. Setiap bakal pengantin akan ditemani pengapit masing-masing tanpa ditemani oleh ibu bapa mereka dan menjemput saudara-mara mereka ke majlis perkahwinan mereka.

Selain itu, saya turut melihat gambar ‘Rampies’ yang merupakan satu amalan memotong Bunga Rampai yang diubahsuai dengan memotong bunga-bunga tempatan, daun oren atau lemon sebelum diasapkan dengan setanggi dan dibungkus kedalam sampul yang kecil semasa malam Maulud Nabi. Sampul ini kemudiannya diberi kepada tetamu lelaki yang datang ke majlis tersebut

Turut dipamerkan, manuskrip kitab lama bertulis tangan yang masih disimpan oleh keluarga orang Melayu di Capetown

Selain dari itu, satu persembahan nasyid oleh anak-anak muda Melayu berusia sekitar 16 hingga 19 tahun. Mereka menyanyikan selawat dan qasidah yang sering dinyanyikan oleh orang Melayu disana.

Semasa festival tersebut, kami juga mengadakan jualan amal dengan menjual baju kurung terpakai dan batik Sarawak serta tudung yang kami bawa dari Malaysia. Hasil jualan kami dermakan sepenuhnya kepada sekolah Ieglaasi Nieyah yang majoritinya dihadiri oleh anak-anak Melayu di Mitchell’s Plain.

Sahabat saya, Qistina dan adiknya, Asila yang membantu menjual baju kurung Melayu dan tudung yang disumbangkan oleh pelbagai pihak dari Malaysia termasuk koleksi bajukurung kami sendiri.

Untuk festival itu, kami turut mendemonstrasikan cara pemakaian sampin dan baju kurung Melayu.

Menariknya, sejurus selepas itu, saya turut diperkenalkan kepada Aminah yang pernah datang ke Malaysia untuk belajar cara membuat baju kurung Melayu sekitar tahun 90-an dan masih mengajar teknik membuat baju kurung kepada pelajar kursus menjahit dan fesyen di sini.

Festival ini bermula seawal 10 pagi dan berakhir sekitar 5 petang dan turut dihadiri oleh wakil dari kedutaan Indonesia yang turut menyertai festival ini.

Walaupun jumlah orang Melayu di sini nampak kecil namun kesan dan pengaruh orang Melayu di Capetown amat besar sumbangannya terutama dalam perkembangan Islam di Afrika Selatan.

Hal ini kerana, walaupun orang Melayu yang dibawa kesini ‘dibuang’ bagi membendung pengaruh Islam dan penentangan orang Melayu terhadap penjajah Belanda di kepulauan Melayu.

Sebaliknya telah berlaku di mana ia menjadi titik permulaan dimana berkembangnya Islam di Afrika Selatan khususnya di Capetown yang akan saya ceritakan dalam siri seterusnya.

Sebagai orang Melayu, saya amat terharu melihat betapa bangga dan tingginya rasa cinta dan semangat orang Melayu di Capetown akan warisan dan budaya mereka sendiri.

Walaupun mereka ‘terputus hubungan’ dari kepulauan Melayu kerana tidak dibenarkan pulang ke tanah air mereka lebih 300 tahun lamanya, namun darah kemelayuan dan semangat orang Melayu terhadap identiti, sejarah, warisan dan budaya yang diperturunkan dari satu generasi ke generasi yang lain.

Bak kata pepatah, “Benih yang baik, jika dicampak ke laut menjadi pulau” begitulah salah satu sifat orang Melayu, yang mana, walau sejauh mana ‘dibuang’ oleh Belanda tetapi kerana sekiranya baik budi pekerti seseorang Melayu itu akan terus memberi sumbangan dan menabur budi walau di mana mereka berada.

Ini baru bahagian 1. Saya akan tulis lagi pengalaman yang seterusnya sepanjang di Capetown.

Baca: Undangan Tinggal Di Capetown Digunakan Sebaiknya Mencari Melayu Yang Dibuang

Baca: Jawapan Penyelidik Bebas Tentang Orang Melayu Capetown Yang Anda Mahu Tahu

Baca: 11 Jenis Masakan Melayu Capetown Seakan Di Negara Kita Kecuali ‘Kifayat Kos’


Gara-Gara Meniru Rekabentuk ‘Under Armour’, Jenama Dari China Ini Disaman Besar

Membincangkan tentang jenama sukan dari China, sudah pastinya isu ciplak dan copyright antara yang tidak terlepas. Malah, isu ini menjadi lebih serius apabila terdapat sebuah jenama yang dikenali sebagai ‘Uncle Martian’ secara rasminya telah meniru rekabentuk sneakers keluaran Sneakers keluaran Under Armour secara terang-terangan.

Lebih parah, logo yang digunakan juga seakan sama seperti Under Armour. Cumanya ditambah dengan sedikit penambahan yang dikatakan ‘diinspirasikan’ daripada logo Fred Perry. Berikut merupakan perbezaan diantara kedua-dua logo ini.

Melihat kepada gaya penjanamaan yang secara tidak langsung bakal ‘membunuh’ jenama Under Armour, jenama yang berpengkalan di Maryland, Amerika Syarikat ini telah menfailkan saman kepada pihak yang terlibat. Kemungkinan besar Under Armour mula mengesan jenama ini selepas majlis pelancaran yang dibuat Uncle Martian ini.

Seperti yang anda boleh jangkakan, Uncle Martian disahkan bersalah dan terpaksa membayar saman sebanyak $300,000 (~RM1.29 juta). Dalam pada itu, usaha yang dilakukan Under Armour ini sekaligus untuk mengelakkan daripada lebih ramai pekerjanya dibuang setelah melepaskan hampir 280 pekerja sejak beberapa bulan terakhir.


Undertaker Umum Bersara Dari WWE, Peminat Ucap Terima Kasih Untuk Pengalaman Yang ‘Menakutkan’

Bintang WWE The Undertaker telah mengumumkan pengunduran dirinya setelah mendakwa “tidak ada lagi yang mahu dicapai” di gelanggang.

Ahli gusti berusia 55 tahun itu membuat pengumuman dalam episod terakhir siri dokumentari ‘The Last Ride’. Undertaker telah beraksi di dalam gelanggang sejak dia membuat aksi sulung WWF pada tahun 1990. Dia telah memenangi setiap kejuaraan dan acara sambil mencatat kemenangan luar biasa di Wrestlemania.

Tetapi bintang itu mendakwa bahawa, “Saya berada di satu titik, di mana sudah tiba masanya koboi ini benar-benar melarikan diri. Tidak ada yang tersisa untuk saya menakluk atau mencapainya,” katanya seperti dilaporkan oleh Mirror.

Dia menambah bahawa gelanggang ini sudah mula berubah setiap tahun dan dia mahu melihat seorang hero baharu yang muncul.

“Dokumentari ini telah membantu saya mengetahui hal itu dan membuka mata saya terhadap gambaran yang lebih besar dan tidak menilai diri saya sekeras ini sejak beberapa tahun kebelakangan ini.

“Saya boleh melakukan lebih banyak kebaikan di luar gelanggang daripada yang saya dapat di dalamnya. Saya akhirnya berada di tempat di mana saya dapat menerimanya.”

Berita tentang persaraan Undertaker juga telah mendapat beberapa reaksi dari media sosial. Kebanyakan peminat mengucapkan terima kasih kepada Undertaker untuk kenangan sewaktu kecil.

Thank you for making our childhood so cool. Thank you for the journeys you took us on. Thank you for growing with us, and evolving. Thank you for being larger than life. Thank you for everything you have given to wrestling. You will always be #ThePhenom. #ThankYouTaker 🙏🏻 pic.twitter.com/UsWwOyEHWi

— Mike Rome (Austin R) is playing last of us 2 😭 (@MikeRomeWWE) June 21, 2020

Over 30 years of memories. Thank You @undertaker #TheLastRide it always had to be, another childhood hero heads off into the sunset! #ThankYouTaker pic.twitter.com/sWJoirL752

— Derek Johnston (@AlwaysRangers) June 21, 2020

Charisma ✔Character ✔Mike Performance ✔In-Ring Performance ✔30 years of perfection and entertainment! #ThankYouTaker ❤ pic.twitter.com/ULv14n98nO

— ThefirstZiyadayman (@ziyad_JA21) June 21, 2020

Undertaker atau nama sebenarnya Mark Calaway memasuki kerjaya gusti profesional pada tahun 1987, memulakan kerjayanya untuk WWE – kemudian WWF – sebagai The Undertaker di Survivor Series pada bulan November 1990.

Sepanjang 30 tahun kerjayanya di Stamford, Undertaker menjadi Juara WWE empat kali, World Heavyweight Champion tiga kali, World Tag Team Champion enam kali, Hardcore Champion satu kali, WCW Tag Team Champion satu kali (setelah WWE memperoleh hak untuk WCW) dan dia juga adalah pemenang Royal Rumble.

Terdahulu, Donald Trump telah menamakan bintang WWE, Vince McMahon sebagai penasihat ekonomi Amerika Syarikat. Klik pautan di bawah untuk membaca.

Donald Trump Namakan Bintang WWE, Vince McMahon Sebagai Penasihat Ekonomi Amerika Syarikat

Lihat ‘YB Melaka’ Diparodikan Sebagai Penggusti WWE 2K19

‘The Rock’ Bakal Membuat Kemunculan Semula Di WWE Smackdown


Anak Presiden Filipina Dikaitkan Dengan Penyeludupan Dadah Bernilai RM523 Juta

Presiden Filipina, Rodrigo Duterte terkenal di seluruh dunia dengan cara beliau membanteras masalah dadah di negaranya. Polisi shoot first, ask questions later yang beliau gunakan untuk pengedar dadah di Filipina dikritik dan sudah pun mengorbankan ribuan nyawa.

Namun agak ironik apabila anak Presiden itu sendiri, Paolo Duterte telah dikaitkan dengan satu shipment dadah bernilai USD125 juta(lebih kurang RM523 juta) yang berasal dari China. Paolo menegaskan yang beliau tidak mempunyai kaitan langsung dengan dadah berkenaan dan menyatakan dakwaan itu adalah palsu.

Paolo yang juga pemangku datuk bandar Davao perlu memberi keterangan ke dewan senat jika mahu membuktikan beliau tidak bersalah. “Saya tidak menjawab pertuduhan yang berasaskan khabar angin,” jawab Paolo kepada dewan senat.

Son of Philippines' Duterte linked to $125 million drug shipment https://t.co/pgZLUhmBST pic.twitter.com/ned8Zq2QxO

— Business Insider (@businessinsider) September 7, 2017

Davao adalah bandar di mana ayahnya Rodrigo pernah menjadi datuk bandar lebih 20 tahun sebelum dipilih menjadi presiden pada tahun 2016. Khabar angin ini muncul apabila Paolo pernah bergambar dengan seorang ahli perniagaan yang bertanggungjawab ke atas penghantaran dadah yang ditemui pihak berkuasa itu.

Operasi besar-besaran untuk menghapuskan dadah oleh Rodrigo Duterte ini dilaporkan telah mengorbankan lebih 3,800 nyawa dan lebih 2,100 daripada kematian itu melibatkan dadah dan jenayah.

Senator Antonio Trillanes yang merupakan antara pengkritik tegar presiden Filipina memberitahu melalui penyelidikannya, Paolo Duterte adalah salah seorang ahli satu organisasi sindiket jenayah kerana persamaan tatu naga yang ada di badana Paolo. Namun Paolo tidak mahu membincangkan berkenaan tatu itu kerana perkara it melanggar privacy dirinya.

Setakat ini kes ini masih berjalan dan Paolo masih lagi belum disabitkan salah atau tidak bersalah. Persoalan timbul adakah presiden itu akan menggunakan polisi shoot first, ask questions later terhadap anaknya sendiri? Atau ini semua hanyalah konspirasi untuk menjatuhkan air muka presiden Filipina ini?


Undi Dan Nikmati Tawaran Menarik Di Beberapa Lokasi Awesome Ini

Hari ini merupakan hari yang penting untuk rakyat Malaysia. Hari ini adalah hari untuk kita keluar mengundi! Jadi ada beberapa tempat makan dan perkhidmatan yang menawarkan tawaran menarik untuk servis dan makanan khas untuk anda yang keluar mengundi.

Ini adalah beberapa tawaran menarik yang sempat kami dapat jumpa di laman Facebook. Kalau anda peminat jenama-jenama ini, selepas sahaja tamat mengundi, boleh terus singgah ke lokasi-lokasi ini. Sedia? Mula!

Jika anda sudah menjalankan tanggungjawab mengundi, bolehlah ke cawangan-cawangan ini untuk tebus promo ini. Habis undi, senang hati. Selamat mengundi untuk semua!


Keputusan Penuh Undian Peringkat Kumpulan AFC Cup 2018

Sebentar tadi baru sahaja berlangsung majlis undian bagi kejohanan AFC Cup 2018 di AFC House, Bukit Jalil.

Bagi zon ASEAN, 13 pasukan dari 8 negara telah layak beraksi dalam AFC Cup 2018 ( 2 pasukan dari Filipina akan ditentukan selepas semua perlawanan liga tamat).

2 pasukan dari Kemboja dan Laos akan beraksi dalam peringkat play-off untuk menentukan pasukan mana yang akan layak ke peringkat kumpulan AFC Cup 2018.

Majlis undian ini telah dirasmikan oleh Datuk Windsor John, Setiausaha Agung AFC.

2 pasukan yang beraksi dalam perlawanan play-off, untuk melengkapkan 12 pasukan diperingkat kumpulan bagi ASEAN.

Inilah keputusan rasmi undian kejohanan AFC Cup 2018 yang telah dilangsungkan sebentar tadi.

Wakil Malaysia, Johor Darul Ta’zim diundi dalam kumpulan H bersama-sama Tampines Rovers/Geylang International FC, Persija Jakarta (Indonesia) dan Song Lam Nghe An (Vietnam).

Selangor FA akan menggantikan Johor Darul Ta’zim sekiranya layak ke peringkat kumpulan AFC Champions League 2018.


Keputusan Penuh Undian Peringkat Kumpulan AFC Champions League 2018

Majlis undian kejohanan kelab paling berprestij di Asia, AFC Champions League 2018 telah berjaya dilangsungkan sebentar tadi bertempat di AFC House, Bukit Jalil.

12 pasukan telah mempunyai layak secara automatik ke peringkat kumpulan, 4 pasukan menanti di peringkat play-off, 6 pasukan di peringkat kelayakan 2, dan 4 pasukan di peringkat kelayakan 1.

Malaysia yang diwakili oleh Johor Darul Ta’zim selaku Juara Liga Super Malaysia 2017 akan bertemu Muangthong United dalam pusingan kelayakan 2 dan seterusnya pemenang akan bertemu Cerezo Osaka atau Kashiwa Reysol, bergantung kepada keputusan perlawanan akhir Emperor’s Cup pada 1 Januari 2018.

Mana-mana pasukan yang diundi dalam peringkat kumpulan kejohanan AFC Cup 2018, dan layak beraksi dalam AFC Champions League 2018 akan digantikan dengan pasukan-pasukan berikut mengikut negara masing-masing.

Berikut adalah keputusan undian rasmi peringkat kumpulan kejohanan AFC Champions League 2018.


‘Undo Send’ Gmail Kini Tersedia Untuk Peranti Android

Pilhan ‘undo send’ sememangnya sudah lama menjadi penyelamat jika terdapat kesalahan informasi, kesalahan ayat, kesalahan ejaan dan sebagainya. Namun kini ciri tersebut boleh digunakan di peranti Android bagi memudahkan lagi urusan pengguna.

Pilihan ini tersedia di sudut kanan bawah paparan email setelah email dihantar. Pengguna akan dibawa semula ke paparan asal untuk mengemaskini kandungan email. Diingatkan bahawa ciri ini hanya tersedia dalam Gmail 8.7 yang memerlukan pengguna untuk mengemaskini aplikasi tersebut di PlayStore terlebih dahulu.

Namun terdapat sedikit perbezaan ciri ini berbanding di paparan desktop yang membenarkan pengguna mengawal jangka masa pembatalan penghantaran mesej dari 5 hingga 30 saat berbanding tempoh yang agak singkat untuk peranti Android.


UNESCO Iktiraf Silat Warisan Budaya Hak Milik Malaysia

Silat telah disenaraikan di bawah Senarai Wakil Warisan Budaya Tanpa Kemanusiaan Ketara (intangible cultural heritage in humanity) milik negara ini oleh Pertubuhan Pendidikan, Saintifik dan Kebudayaan Pertubuhan Bangsa-Bangsa Bersatu (UNESCO).

Pengiktirafan ini telah diberikan pada sesi ke-14 Jawatankuasa Antara Kerajaan dan Perlindungan Warisan Budaya bersidang di Bogota, Colombia pada 12 Disember lalu.

Pada mesyuarat di ibukota Colombia, 15 amalan kebudayaan telah menyertai Senarai Perwakilan UNESCO dari warisan budaya, termasuk Pencak Silat Indonesia dan Nuad Thai Thailand.

Dalam satu laporan Bernama, Menteri Pelancongan, Kesenian dan Kebudayaan, Datuk Mohamaddin Ketapi, berkata keputusan untuk memasukkan silat dibuat oleh badan antarabangsa yang terdiri daripada 24 orang ahli.

Semua dokumen yang berkaitan dengan penamaan silat di bawah kategori, Senarai Wakil Warisan Budaya Tanpa Kemanusiaan Ketara, dihantar ke UNESCO di Paris pada 30 Mac tahun lepas.

Menurut Ketapi, ia adalah “pengiktirafan kelas dunia untuk silat disenaraikan oleh UNESCO di bawah kategori warisan budaya tidak ketara”.

Beliau juga berkata pengiktirafan dari UNESCO secara tidak langsung dapat menarik perhatian Malaysia di mata dunia kerana ia juga mencerminkan komitmen negara dalam memelihara warisan budayanya.

Terdapat lebih 1,000 jenis bentuk silat di Malaysia, termasuk Silat Kuningan, Silat Sendeng, Silat Gayong, Silat Pukulan Melaka, Silat Lian Yunan dan Silat Minangkabau.

Tahukah anda Georgetown juga pernah dipilih sebagai bandar untuk projek terbaharu UNESCO. Klik pautan di bawah untuk membaca.

Georgetown Dipilih Sebagai Satu-Satunya Bandar Di Asia Untuk Projek Terbaharu UNESCO

10 Masjid Bersejarah Di Iktiraf Sebagai Warisan UNESCO Yang Jarang Kita Lihat

Gambar Sebelum Dan Selepas Gempa Bumi Di Tapak Warisan Sejarah UNESCO Di Nepal


Seorang Gadis Terharu Melihat Teman Lelaki Melamar Beliau Dengan Cara Kreatif Ini

Seorang teman lelaki menggunakan kertas nota tampal untuk melamar gadis pilihannya tercapai apabila lamarannya diterima oleh gadis tersebut.

Gadis bertuah bernama Soojung ini amat terharu dengan idea kreatif teman lelakinya. Jika anda seorang Soojung, adakah anda menerima lamaran lelaki tersebut?

Nota: Untuk menjayakan program lamaran ini, lelaki tersebut dibantu oleh 250 orang untuk menampak stick-it-post-note supaya menjadi satu mesej yang sangat romantik.

LIKE dan FOLLOW Vocket di Facebook serta Instagram


Ungku Ismail Akui Sedang Kenal Hati Budi Nad Zainal

Pelakon, Ungku Ismail sering berkongsi perkembangan mengenai keadaan Nad Zainal yang kini dirawat di unit rawatan rapi (ICU) di Hospital Ampang Puteri kerana dipercayai mengalami jangkitan kuman di paru-paru.

Terbaharu, Ungku Ismail atau nama sebenarnya Ungku Ismail Aziz mengakui sedang mengenal hati budi masing-masing.

Menurut laporan, Ungku menyatakan bahawa dia rindu untuk meluangkan lebih banyak masa bersama teman wanitanya itu.

Dakwanya, sejak Nad Zainal sakit, hidupnya menjadi sunyi dan kurang ceria. Bukan itu sahaja, Ungku malah memuji keperibadian Nad yang juga baik hati dan bertimbang rasa sehingga menyebabkan dia jatuh cinta padanya.

Pelakon utama Cina Buta itu berkata, dia dan Nad suka mencuba makanan di semua restoran di Kuala Lumpur. Apabila dikhabarkan Nad sakit, dia berasa sunyi tidak ada yang menemaninya. Walau bagaimanapun, dia menganggap ini adalah ujian baginya dan Nad.

Dalam pada itu, dia memohon orang ramai mendoakan kesihatan Nad cepat sembuh berbanding perhubungan mereka kerana kesembuhan Nad lebih penting sekarang.

Bagi mengelak kekeliruan dalam kalangan netizen, pelakon berusia 40 tahun itu menyatakan dia dan Nad mula rapat selepas Nad bercerai dengan bekas suaminya. Difahamkan, kedua mereka mula rapat di set penggambaran drama baru Cina Buta.

Selain itu, mereka bekerjasama dalam program travelog. Dia tidak menyangka Nad mahu melakukan penggambaran bersama-sama, walaupun memerlukan kos pelaburan untuk program ini.

Tanpa berselindung, kerjasama yang terjalin antara mereka membuatnya semakin rapat antara satu sama lain.

Mengulas keadaan Nad terkini, Ungku memaklumkan Nad sudah ada perubahan positif, namun pihak hospital memutuskan untuk menambah rawatan baru selain rawatan yang sedia ada untuk mempercepatkan proses penyembuhan.


Ungku Omar Saintis Dan Genius Melayu Yang Makin Dilupakan

Baru-baru ini aku lalu di depan Politeknik Ungku Omar di Jalan Raja Musa Mahadi, Ipoh, Perak. Aku berani ‘bet’, ramai yang pernah dengar nama dia namun tak ramai, terutama generasi muda, yang tahu siapakah insan ini.

Tahukah anda, beliau meninggal dunia waktu usianya baru mencecah 38 tahun. Namun jasa beliau TERLALU BESAR dalam dunia sains, perubatan dan pendidikan negara hingga pernah digelar GENIUS MELAYU ketika di zamannya.

Ungku Omar atau nama penuhnya Datuk Dr. Ungku Omar Ahmad belajar di MCKK kemudiannya melanjutkan pelajaran di Universiti Malaya, Singapura dan mendapat ijazah kedoktoran pada tahun 1957.

Beliau melanjutkan pelajarannya dan mendapat Diploma di bidang Pathologi di Royal College of Physician London dan di Royal College of Surgeon, England pada tahun 1962.

2 tahun kemudian beliau telah dianugerahkan Fellowship of Royal Pathology dan juga telah berjaya mendapat ijazah kedoktoran di bidang Clinical Chemistry dari Universiti London.

Ungku Omar juga adalah anak Melayu yang pertama menyandang jawatan Pengarah Pusat Penyelidikan Perubatan sejak tahun 1965.

Ketika keadaan kesihatan rakyat, terutama di luar bandar masih belum terbela beliau mengunjungi kampung-kampung untuk memberikan ceramah dan bimbingan kepada penduduk tentang kesihatan, terutama sakit malaria.

Beliau juga banyak kali mewakili Malaysia dalam persidangan perubatan antarabangsa dan memberi sumbangan dalam bentuk ceramah dan pidato umum di Australia, Indonesia, Amerika Syarikat, Filipina, China dan Singapura.

Beliau telah menghasilkan lebih daripada 40 kertas kerja dan prosiding tentang perubatan dan ditanggapi dengan baik oleh pengamal-pengamal perubatan di Asia Tenggara khuusnya, dan dunia amnya

Tesis Ph.Dnya bertajuk ‘Electrolytes in Isolated Human Leucocytes’ menjadi bahan rujukan utama buat mahasiswa jurusan perubatan.

Menurut maklumat yang aku baca dari Arkib Negara, selain dari bidang perubatan, beliau pernah menjadi ahli Lembaga Pengarah Yayasan Tunku Abdul Rahman, Dewan Bahasa dan Pustaka, anggota Jawatankuasa Penggubal Perlembagaan Universiti Kebangsaan dan Pengerusi Majlis Kolej Islam, Petaling Jaya.

Namun Allah lebih menyayanginya, dalam usia baru mencecah 38 tahun, beliau telah meninggal dunia kerana serangan jantung di rumahnya pada tahun 1969.

Dan bagi aku, lebih sayang lagi, generasi baru ramai yang tidak mengenali insan istimewa bernama Ungku Omar ini.

Baca lagi: Inilah Billionair Melayu ‘Low Profile’ Yang Miliki 4 Jet Dan 40 Helikopter


UNICEF Perlukan Anda Untuk Hentikan Masalah Buli Siber

Hampir setiap saat berlalu pastinya terdapat kanak-kanak yang mula mengakses internet buat kali yang pertama. Disebalik keseronokan dalam menelusuri kehebatan internet, ternyata platform ini tidak terlepas daripada membuatkan kanak-kanak menjadi mangsa buli siber.

Berdasarkan statistik yang dibuat UNICEF, dengan bilangan 3 bilion pengguna yang menggunakan internet, 20% daripada kanak-kanak merupakan mangsa buli. Lebih parah, 1 daripada 10 kanak-kanak ini telah memilih untuk menghentikan keperitan mereka dengan membunuh diri.

Sebagai dewasa yang bertanggungjawab UNICEF ingin mengajak anda semua dalam usaha untuk menghentikan masalah buli siber di kalangan kanak-kanak ini dengan turut serta dalam kempen ‘Safer Internet Day’ .

Caranya mudah sahaja untuk anda turut serta dalam kempen daripada UNICEF ini. Apa yang perlu anda lakukan adalah  sampaikan mesej kesedaran mengenai buli siber di laman Instagram dengan menyertakan hashtag #endviolence, #saferinternetday serta tag laman Instagram rasmi @Unicef.

Mesej kesedaran daripada anda mungkin tidak dapat dicapai ramai, namun sedikit sebanyak dapat mengurangkan risiko kanak-kanak lain daripada menjadi mangsa buli siber yang seterusnya.


Tonton Bella Cari Unicorn Drink Di Bazar Ramadan Geylang Serai Singapura

Terdapat pelbagai juadah unik yang boleh didapatkan di Geylang Serai Bazaar, Singapura. Nak tau apa dia? Tonton Bella jalan-jalan di sekitar bazaar ini.